AMALAN BARZANJI
MENURUT

PERSPEKTIF ISLAM

Oleh

Haji Muhammad Fuad bin Kamaluddin Al-Maliki

2009 / 1430

Amalan Berzanji Menurut Perspektif Islam
______________________________________ ______________________________________________________________________

2

Tajuk

AMALAN BARZANJI MENURUTPERSPEKTIF ISLAM

Muhammad Fuad bin Kamaludin al-Maliki

Hak Cipt Terpelihara

Cetakan Pertama

1429 / 2008

ISBN 983-3343-50-8

Tidak dibenarkan mengeluar ulang mana-mana bahagian isi kandungan
buku ini dalam apa bentuk dan dengan apa cara sekalipun sama ada

secara elektronik, fotokopi, mekanik, rakaman dan lain-lain
sebelum mendapat izin daripada pihak penerbit iaitu
Sekretariat Menangani Isu-Isu Akidah Dan Syariah,

Majlis Agama Islam Negeri Johor.

Disemak dan ditashih oleh:
Lujnah Penyemak dan Pentashih Penerbitan Agama

Majlis Agama Islam Negeri Johor.

Diterbitkan oleh:
Sekretariat Menangani Isu-Isu Akidah Dan Syariah,

Majlis Agama Islam Negeri Johor.
Pusat Islam Iskandar Johor,

Jalan Masjid Abu Bakar,
Karung Berkunci 725,
80990 Johor Bahru.

Dicetak oleh:
Master Gifts Sdn. Bhd.

Amalan Berzanji Menurut Perspektif Islam
______________________________________ ______________________________________________________________________

3

INTISARI

Muka Surat Kandungan

5. Pendahuluan
6. Kitab Maulidur Rasul al-Barzanji secara ringkas
9. Mengenal Pasti Pengarang Kitab Maulid al-Barzanji
12. Pengenalan pengarang kitab Maulid Syeid Jaafar

al-Barzanji
- Keturunan dan kelahirannya
16. Latar belakang pendidikannya
18. Sanad Jami' al-Sahih Imam al-Bukhari
19. Sanad sohih Muslim
20. Hubungan sosial
21. Akhlaknya
23. Kewafatannya
25. Amalan Barzanji
33. Keraguan yang dicetuskan tentang kitab Maulid al-

Barzanji
- Nur Muhammad
- Soalan dan jawapan
40. Tuduhan yang mengatakan terdapat unsur

ingkarnasi dalam ayat Barzanji
45. Menafikan Nabi Muhammad s.a.w. yang terawal
52. Unsur pelampauan dalam memuji Nabi s.a.w.
59. Isu menyeru nama Nabi s.a.w.
61. Seruan berbentuk Majaz
70. Tuduhan yang mengatakan di dalam maulid Barzanji

terdapat doktrin Syiah
76. Berdiri ketika membaca maulid Nabi s.a.w.
83. Penutup

Amalan Berzanji Menurut Perspektif Islam
______________________________________ ______________________________________________________________________

4

Amalan Berzanji Menurut Perspektif Islam
______________________________________ ______________________________________________________________________

5




AMALAN BARZANJI
MENURUT PERSPEKTIF ISLAM

PENDAHULUAN

Terdapat banyak kitab maulid yang dikarang oleh ulama’. Ada di
antara kitab-kitab tersebut yang dikarang dalam bentuk syair,
disusun dalam bentuk prosa dan sebagainya. Ada di antaranya
yang telah dibukukan dan ada di antaranya yang masih berbentuk
manuskrip dan sebagainya. Penulisan kitab maulid tidak pernah
berhenti dan sentiasa bertambah dari semasa ke semasa
sehingga ke hari ini selagi ada pencinta-pencinta Nabi s.a.w di
muka bumi ini.

Di antara kitab maulid yang terdapat di dunia Islam ialah al
Maurid al Haniyy fi Maulid al Saniyy karangan al Hafiz Abdur
Rahman ibn al Husain al Misri, Jami’ al Athar fi Maulid al Nabiy
al Azhar karangan al Hafiz Syamsuddin Muhammad ibn Abu

Amalan Berzanji Menurut Perspektif Islam
______________________________________ ______________________________________________________________________

6

Bakar al Syafi’i, ‘Iqd al Jauhar fi Maulid al Nabiyy al Azhar
karangan Syeikh Ja’far al Barzanji dan banyak lagi.

Mereka menulis di dalamnya tentang kisah kelahiran, sirah
kehidupan, sifat-sifat dan akhlak Baginda s.a.w.a.w. yang agung.
Mereka melakukannya kerana mengikut manhaj al Quran al Karim
yang didapati banyak menceritakan tentang kisah-kisah kelahiran
para nabi. Di antaranya, kisah Sayyiduna Musa a.s. di dalam
surah al Qasas yang menceritakan tentang kisah Nabi Musa a.s.
sebelum, semasa dan selepas kelahirannya sehinggalah Allah
S.W.T mengutus Baginda a.s. menjadi nabi. Di dapati kisah
Baginda a.s. disebut di dalam al Quran tidak kurang dari tujuh
muka. Begitu juga kisah kelahiran Sayyiduna Yahya ibn Zakaria
a.s. di dalam surah Maryam dan surah Aali Imran dan kisah
kelahiran Maryam di dalam surah Aali Imran. Difahami dari sini
juga, bahawa perkara ini bukanlah bid’ah. Apakah dinamakan
bid’ah apabila kita mengikut manhaj al Quran?

KITAB MAULID BARZANJI SECARA RINGKAS

Di Nusantara, kebanyakan umat Islam dari ceruk kampung
hingggalah ke bandar-bandar besar menyambut Maulid Nabi s.a.w
dengan membaca kitab Maulid Nabi s.a.w yang dikenali sebagai
Maulid Barzanji, selain kitab Maulid al Daiba’ei karya Syeikh
Abdur Rahman al Daiba’ei dan Samt al Durar karya Sayyid Ali ibn
Muhammad al Habsyi.

Nama sebenar kitab maulid yang lebih dikenali sebagai
Maulid Barzanji ini ialah ‘Iqd al Jauhar fi Maulid al Nabiyy al
Azhar Namun, nama ini tidak masyhur digunakan sebagaimana
penggunaan nama kitab Maulid Barzanji.

Kitab ini dinamakan kitab maulid, bukan kerana di
dalamnya hanya mengandungi kisah-kisah kelahiran Nabi
Muhammad s.a.w tetapi kerana mengambil asal penamaan yang

Amalan Berzanji Menurut Perspektif Islam
______________________________________ ______________________________________________________________________

7

diberikan oleh setiap orang alim bagi kitab mereka. Kemudian
dinisbahkan kepada nama pengarangnyaSyeikh Ja’far al Barzanji
r.a., maka jadilah ia kitab Maulid Barzanji.

Secara umumnya, kitab ini mengandungi ringkasan
tentang keturunan Nabi s.a.w yang mulia, kelahiran Baginda s.a.w
peristiwa semasa kelahirannya dan tempoh pembesarannya, sirah
kehidupan Baginda s.a.w dakwahnya, peristiwa Isra’ dan Mikraj,
hijrahnya ke Madinah, bentuk tubuh dan sifat-sifatnya serta lain-
lainnya. Kemudian ia dipersembahkan melalui susunan prosa
yang indah. Pendek kata, membaca kitab Maulid al Barzanji
bermakna membaca sirah kehidupan Baginda s.a.w keistimewaan
dan sifat-sifatnya. Namun, bukanlah suatu kemestian kitab-kitab
seperti ini dibaca di dalam majlis maulid.

Tidak pernah didengari pembaca kitab Maulid Barzanji
menyamakan kitab ini seperti al Quran, sekalipun ada insan yang
menulis dan mendakwa bahawa penghormatan orang awam
terhadap kitab maulid (Barzanji), hampir-hampir menyerupai
penghormatan kepada al Quran. Tetapi apa yang pernah saya
temui dalam bahagian muqaddimah salah sebuah kitab Maulid
Barzanji terjemahan Bahasa Melayu ditulis:

“Membaca kitab Barzanji tidak sama dengan membaca al Quran.
Orang yang membaca al Quran mendapat pahala dari setiap huruf
yang dibacanya, sama ada dia faham atau tidak. Sedangkan
orang yang membaca kitab Barzanji mendapat pahala bukan dari
setiap huruf yang dibacanya, tetapi dari amalannya membaca
riwayat Rasulullah s.a.w atau memujinya.”

Ternyata, kitab ini telah memberikan impak yang besar
dalam menanam semangat kecintaan umat Islam terhadap
Rasulullah s.a.w semenjak dahulu lagi. Namun, sebagai sebuah
kitab yang dinisbahkan kepada manusia, ia juga tidak terlepas dari
kekurangan dan kelemahan. Namun, kekurangan yang ada
bukanlah alasan yang kukuh untuk kita melabelkan kitab ini

Amalan Berzanji Menurut Perspektif Islam
______________________________________ ______________________________________________________________________

8

sebagai sebuah kitab yang membawa kesyirikan seolah-olah tiada
langsung kandungannya yang mendatangkan manfaat kepada
manusia.

Oleh kerana itu, terdapat beberapa prosa yang
dipertikaikan kerana kedudukan hadisnya yang diperselisihkan.
Misalnya, kisah mengenai kedatangan Sayyidatuna Asiah dan
Maryam kepada Aminah semasa kelahiran Baginda s.a.w.1

Namun, melemparkan tuduhan bahawa kitab Maulid
Barzanji penuh dengan perkara tahyul, khurafat, bid’ah dan
kesyirikan adalah melampau dan tidak adil. Manusia yang
sempurna ialah orang yang menegur, membetul dan memaafkan
kesalahan bukannya mencaci, mencerca dan mengecam.

Sekalipun terdapat isi kandungannya yang diragui, namun
masih terdapat banyak fakta yang tidak bercanggah, malah
didasari oleh dalil-dalil yang kukuh. Kitab ini berkaitan tentang
manaqib dan biografi, bukannya tentang tauhid atau pun hukum
halal dan haram. Justeru, seharusnya kita berlapang dada dan
bersikap adil, kerana banyak manfaat yang telah terhasil dari kitab
ini terutamanya dalam menanam sifat kecintaan umat terhadap
Rasulullah s.a.w melalui penceritaan tentang sirah Baginda s.a.w,
ketinggian kedudukan Baginda s.a.w dan juga ucapan salawat dan
salam yang terdapat di dalamnya.

1 Guru kami al Muhaddith Syeikh Muhammad ibn Ibrahim al Kattani dan al
Muhaddith Dr. Mahmud Sa’id Mamduh menegaskan bahawa hadith
mengenainya adalah maudhu’.

Amalan Berzanji Menurut Perspektif Islam
______________________________________ ______________________________________________________________________

9

MENGENAL PASTI
KITAB MAULID BARZANJI

Ramai umat Islam yang terkeliru, apabila disebut kitab Maulid
Barzanji, secara automatik mereka akan membayangkan kitab
Majmu’ah Maulud Syaraf al Anam. Sedangkan, kitab ini bukan
sahaja mengandungi Maulid Barzanji tetapi turut mengandungi
bacaan maulid, qasidah, doa dan ratib yang bukan ditulis oleh
Syeikh Ja’far al Barzanji r.a.

Hanya terdapat satu bacaan Maulid tulisan al Allamah
Syeikh Ja’far al Barzanji r.a. di dalam kitab ini, iaitu Maulud al
Barzanji Nathar (prosa) pada halaman 72 hingga 109. Manakala
Maulud al Barzanji Nazam (syair) pada halaman 110 hingga 147
ditulis oleh cicitnya al Allamah Sayyid Zain al Abidin ibn Sayyid
Muhammad al Hadi.

Permasalahan yang timbul, apabila ramai yang
beranggapan bahawa kitab Majmu’ah tersebut merupakan kitab
Maulid Syeikh Ja’far al Barzanji r.a., maka segala tuduhan, fitnah,
keraguan dan ketidakpuasan yang terdapat di dalam kitab
Majmu’ah Maulud Syaraf al Anam dilemparkan kepada Syeikh
Ja’far al Barzanji r.a. termasuk tuduhan kafir, syirik dan
mengadakan perkara khurafat.

Amalan Berzanji Menurut Perspektif Islam
______________________________________ ______________________________________________________________________

10

Jika kita meneliti kandungan yang terdapat di dalam kitab
Maulid Syeikh Ja’far al Barzanji r.a., tiada perkara yang boleh
membawa kesyirikan kepada pembacanya mahu pun penulisnya.
Segala kandungan kitab Maulid Barzanji mempunyai
sandarannya, cuma beberapa perkara bersandarkan kepada hadis
yang diperselisihkan kedudukannya. Namun, tetap juga tidak
menyentuh mengenai perkara aqidah sehingga boleh
menjerumuskan pembacanya ke dalam lubuk kesyirikan.

Apa yang saya dapati, terdapat beberapa penulis zaman
ini yang bersemangat tidak kena pada tempatnya, mencetuskan
pelbagai keraguan tentang kandungan kitab ini. Malah, lebih teruk
lagi, segala keraguan yang terdapat di dalam kitab Majmu’
dipertanggungjawabkan kepada Syeikh Ja’far al Barzanji r.a.,
sedangkan beliau bukan penulis bagi semua isi kandungan kitab
tersebut dan tidak diketahui siapa penulisnya. Oleh kerana
kecuaian dan kecelaruan Anti Barzanji untuk memurnikan aqidah
umat Islam yang dianggap banyak melibatkan perkara yang karut
marut, Syeikh Ja’far al Barzanji r.a. juga dikategorikan sebagai
pelaku syirik. Na’uzubillah.

Melemparkan tuduhan fasiq, syirik dan kafir tanpa asas
dan dalil yang kukuh merupakan sebesar-besar bid’ah yang
dilakukan oleh golongan masa kini. Sikap ini adalah merupakan
warisan dari amalan kaum Khawarij yang tercela.

Tuduhan-tuduhan yang mengguris hati umat Islam di
serata pelusuk dunia yang melibatkan kelompok terbesar kaum
Muslimin ini tidak pernah dilakukan oleh golongan salaf yang
mulia. Saya tidak sewenang-wenangnya berani menghukum Anti
Barzanji atas tuduhannya yang tidak berasas, tetapi saya ingin
mengingatkan kita semua tentang hadis Rasulullah s.a.w:



Amalan Berzanji Menurut Perspektif Islam
______________________________________ ______________________________________________________________________

11

“Apabila seseorang berkata kepada saudaranya, “Wahai kafir!
Maka sesungguhnya perkataan tersebut akan mengenai salah
seorang daripada mereka berdua.”

Rasulullah s.a.w juga pernah bersabda:




“Tidaklah seseorang itu menuduh seseorang yang lain dengan
kekufuran dan menuduh dengan kefasiqan, melainkan akan
kembali ke atasnya tuduhan itu sekiranya orang yang dituduh tidak
sedemikian.”

Tuduhan yang dilemparkan oleh Anti Barzanji hakikatnya
merupakan fitnah besar kepada Syeikh Ja’far al Barzanji r.a.,
seorang allamah, mufti mazhab Syafi’i di Madinah al
Munawwarah, ahli keluarga Nabi s.a.w, berketurunan mulia dan
sebagainya. Mustahil orang yang dilantik sebagai mufti bercelaru
pegangannya dan sesat aqidahnya. Justeru, sebagai jalan
selamat sebelum terlambat, saya menyeru kepada Anti Barzanji
supaya bertaubat atas perbuatannya yang telah menfitnah ulama’
besar ini. Bahkan, menjatuhkan maruah seorang ilmuwan Islam
yang disegani ramai.

Maulid Barzanji Nathar telah disyarahkan oleh dua orang
ulama’ iaitu Syeikh Ja’far ibn Ismail al Barzanji yang dinamakan
dengan al Kaukab al Anwar ‘ala ‘Iqd al Jauhar fi Maulid al
Nabiyy al Azhar dan Imam Muhammad ‘Ulaish al Maliki yang
dinamakan dengan al Qaul al Munji ala Maulid al Barzanji.

Amalan Berzanji Menurut Perspektif Islam
______________________________________ ______________________________________________________________________

12

PENGENALAN PENGARANG KITAB MAULID,
SAYYID JA’FAR AL BARZANJI R.A.

KETURUNAN DAN KELAHIRANNYA

Nama beliau ialah Ja’far ibn Hasan ibn Abdul Karim ibn Sayyid
Muhammad2 ibn al Qutb al Arif Sayyid Rasul ibn Abdus Sayyid ibn
Abdur Rasul ibn Qalandar ibn Abdus Sayyid ibn Isa ibn al Husain
ibn Bayazid ibn al Mursyid Abdul Karim ibn al Qutb al A’zam al
Ghauth al Fard al Jami’ Isa ibn Ali ibn Yusuf ibn Mansur ibn Abdul
Aziz ibn Abdullah ibn Ismail al Muhaddith ibn al Imam Musa al
Kazim ibn al Imam Ja’far al Sodiq ibn al Imam Muhammad al Baqir
ibn al Imam Ali Zainal Abidin al Sajjad ibn al Imam al Syahid al
Husain ibn al Imam Amirul Mukminin Ali ibn Abu Talib.

Beliau dilahirkan pada hari Khamis awal bulan Zulhijjah
1126 H di Madinah al Munawwarah.

Perkataan ‘Barzanji’ yang dinisbahkan kepada namanya
diambil dari nama kampung asal keturunannya. Di sebalik nama
kampungnya ini, tersimpan cerita dan sejarah yang menarik. Pada

2 Ada pendapat menyatakan bahawa beliau merupakan Mujaddid kurun ke-11.

Amalan Berzanji Menurut Perspektif Islam
______________________________________ ______________________________________________________________________

13

asalnya, kampung ini telah dimakmurkan oleh dua orang saudara
iaitu Musa a.s. dan Isa a.s. Kedua-duanya merupakan wali qutub
besar dan moyang Sayyid Ja’far al Barzanji r.a. yang terdapat di
Iraq.

Ketika dua bersaudara ini bermusafir ke Syahrazur pada
penghujung zaman pemerintahan Kerajaan Abbasiyyah, mereka
berehat dan tidur seketika di bawah sebatang pokok. Salah
seorang daripada mereka, Sayyid Isa r.a. bermimpi melihat
Rasulullah s.a.w menyuruh beliau menetap di suatu tempat yang
kini dinamakan Barzanj. Di dalam mimpi tersebut, Rasulullah s.a.w
bersabda kepadanya, “Sesungguhnya kubur kamu dan kubur
saudara kamu adalah di tempat ini. Binalah masjid di sini (sambil
mengisyaratkan dengan tangannya dan menanda kawasan
tersebut dengan tongkatnya).”

Rasulullah s.a.w bersabda lagi, “Galilah dari sini (sambil
menunjukkan kawasan tersebut dengan tangan Baginda s.a.w
yang mulia). Maka air akan keluar dari tempat ini.”

Kemudian Baginda s.a.w menyapu ubun kepala Sayyid Isa
a.s. Setelah terjaga, beliau mengkhabarkan mimpi tersebut
kepada saudaranya Musa r.a. Sesungguhnya kelihatan cahaya
terpancar di tempat sapuan Rasulullah s.a.w tersebut. Selepas
itu, Sayyid Isa r.a. sentiasa melabuhkan serbannya di atas ubun
kepalanya (untuk menutup sinar cahaya tersebut).

Setelah mengumpulkan orang ramai, mereka pun mula
membina masjid di tempat yang ditunjuki oleh Rasulullah s.a.w.
Tetapi salah satu dari batang kurma yang dijadikan tiang masjid
tersebut pendek dan tidak sama panjang dengan batang kurma
yang lain. Maka Sayyid Isa r.a. memegang salah satu hujung
batang kurma tersebut dan Sayyid Musa r.a. pula memegang
sebelah hujung yang lain. Lalu kedua-duanya membaca basmalah
dan kayu tersebut menjadi sama panjang dengan kayu-kayu yang
lain.

Amalan Berzanji Menurut Perspektif Islam
______________________________________ ______________________________________________________________________

14

Sesungguhnya, ini merupakan nikmat Allah S.W.T yang
dikurniakan kepadanya. Dengan penuh rasa rendah diri dan
kagum terhadap kekuasaan Allah S.W.T, Sayyid Muhammad ibn
Rasul al Barzanji r.a. mengubah syair bagi mengungkapkan
nikmat tersebut:






*
*

*





“Dua batang kurma yang menjadi kebanggaanku menyaksikan
kemuliaanku, sebatang daripadanya di sana (Madinah) telah
merindui nendaku (Rasulullah s.a.w)3

3 Allah S.W.T. telah menganugerahkan mukjizat kepada Rasulullah s.a.w.
batang kurma merinduinya. Diriwayatkan oleh al Bukhari dan lain-lainnya,
daripada Jabir a.s.:








“Bahawa Rasulullah s.a.w. berdiri berkhutbah pada hari Jumaat di sebatang
pokok atau batang kurma. Maka berkata seorang perempuan Ansar, atau
seorang lelaki, ”Wahai Rasulallah! Biarkan kami mendirikan sebuah mimbar

Amalan Berzanji Menurut Perspektif Islam
______________________________________ ______________________________________________________________________

15

Batang yang keduanya berada di Barzanj iaitu di masjid yang
diasaskan oleh Musa a.s.dan Isa a.s.dengan penuh
kesungguhan.

Nendaku (Musa) dan nenda saudaraku (Isa), menjadi panjang
batang kurma tersebut di kedua tangan mereka. Muliakanlah dan
besarkanlah Allah S.W.T yang mencarik adat bagi batang kurma
yang menjadi panjang untuk kami.”

Disebut di dalam al Fusul, bahawa masjid ini masih kekal
hingga ke hari ini dan makmur.

Sayyid Hasan ibn Sayyid Sulaiman al Barzanji
menyatakan, bahawa di tiang-tiang masjid tersebut diletakkan besi
bagi memelihara bangunan masjid tersebut yang hampir-hampir
roboh ditelan zaman. Di dalam masjid ini pula, terdapat sebuah
kolam air. Sesiapa yang tidur di dalam masjid ini pada waktu
malam, apabila terjaga dia akan mendapati dirinya berada di
dalam kolam tersebut. Oleh kerana itu, tidak kedapatan seorang
pun yang tidur di dalam masjid ini. Ini merupakan kemuliaan yang
telah Allah S.W.T kurniakan ke atas masjid yang dibina oleh
kekasihNya untuk menjaganya dari dicemari oleh perkara-perkara
yang tidak baik dan tidak beradab.

Keluarga Barzanji merupakan keluarga ulama’ yang
mempunyai kedudukan dan kemuliaan di sisi masyarakat. Mereka
dihormati dan dimuliakan oleh penduduk di Syahrazur
sehinggakan ramai yang datang menziarahi maqam keluarga al

untukmu?” Sabda Rasulullah s.a.w., “Sekiranya kamu mahu, dirikanlah.”
Mereka pun membuat mimbar untuk Baginda s.a.w Pada hari Jumaat,
Rasulullah s.a.w. pun pergi ke mimbar tersebut. Lantas berteriaklah batang
kurma seperti tangisan kanak-kanak kecil. Lalu Rasulullah s.a.w. turun dari
mimbar dan memeluk batang kurma tersebut. Esakan batang kurma tersebut
seperti esakan kanak-kanak kecil yang sedang dipujuk. Rasulullah s.a.w.
bersabda, “Ia menangis kerana zikir yang pernah didengari daripada
Rasulullah s.a.w. semasa berkhutbah di sisinya (sebab Nabi s.a.w. tidak lagi
berkhutbah di sisinya).”

Amalan Berzanji Menurut Perspektif Islam
______________________________________ ______________________________________________________________________

16

Barzanji untuk berdoa dan menyampaikan hajat mereka dengan
keberkatan mereka. Allah S.W.T telah menyembuhkan penyakit
orang-orang sakit yang datang berdoa dan memperkenankan
hajat orang-orang yang berdoa dan bertawassul di maqam-
maqam tersebut.

LATAR BELAKANG PENDIDIKANNYA

Beliau dibesarkan di bawah didikan dan asuhan ayahandanya.
Beliau mempelajari al Quran daripada Syeikh Ismail al Yamani r.a.
Kemudian mempelajari ilmu tajwid daripada Syeikh Yusuf al Sa’idi
r.a. dan Syeikh Syams al Din al Misri r.a. Di antara guru-gurunya
di Madinah ialah:

1) Sayyid Abdul Karim Haidar al Barzanji r.a.

2) Syeikh Yusuf al Kurdi r.a.

3) Sayyid ‘Atiyyatullah al Hindi r.a.

Setelah itu, beliau mendalami ilmunya dengan ulama’ yang
berada di Makkah dan menetap di sana selama 5 tahun. Di antara
guru-gurunya di Makkah ialah:

1) Syeikh ‘Ataillah ibn Ahmad al Azhari r.a.

2) Syeikh Abdul Wahhab al Tontowi al Ahmadi r.a.

3) Syeikh Ahmad al Asybuli r.a. dan lain-lain lagi.

Oleh kerana kepakarannya yang tinggi di dalam persada
ilmu, beliau telah diijazahkan dengan sanad-sanad ilmu oleh
Masyaikh pada zamannya. Di antara guru-gurunya yang pernah
menganugerahkan sanad kepadanya ialah:

1) Syeikh Muhammad Tayyib al Fasi r.a.

Amalan Berzanji Menurut Perspektif Islam
______________________________________ ______________________________________________________________________

17

2) Sayyid Ahmad al Tobari r.a.

3) Syeikh Muhammad ibn Hasan al ‘Ujaimi r.a.

4) Sayyid Mustafa al Bakari r.a.

5) Syeikh Abdullah al Syubrawi al Misri r.a.

Beliau telah belajar daripada mereka pelbagai ilmu
pengetahuan. Di antaranya ilmu saraf, nahu, mantiq, ma’ani,
bayan, adab, fiqh, usul fiqh, faraidh, matematik, hadis, mustalah
hadis, tafsir, dakwah, kejuruteraan, ‘arudh, kalam, bahasa, sirah,
qiraat, suluk, tasawwuf dan sebagainya.

Apa yang berlaku pada zaman mutakhir ini, sesetengah
ahli masyarakat melemparkan tuduhan bahawa beliau bukan
seorang ilmuwan Islam. Anggapan yang tidak berasas ini,
menyebabkan kitab maulid karangannya yang selama ini
diterimapakai di dalam Majlis Sambutan Maulid Nabi s.a.w di
kebanyakan negara Islam, dituduh mengandungi banyak perkara
khurafat dan bertentangan dengan al Quran dan Hadis.

Oleh kerana itu, untuk meneutralkan tanggapan negatif ini,
adalah wajar saya mengenengahkan di dalam buku ini sanad
beliau yang menghubungkan ilmunya dengan dua buah kitab
hadis yang muktabar; al Bukhari dan Muslim sehingga kepada
Rasulullah s.a.w, bagi membuka mata dan meyakinkan kita
bahawa pengarang kitab Maulid Barzanji yang kita baca selama
ini bukanlah calang-calang ulama’.

Amalan Berzanji Menurut Perspektif Islam
______________________________________ ______________________________________________________________________

18

SANAD JAMI’ AL SAHIH IMAM BUKHARI

Sayyid Ja’far al Barzanji belajar daripada,

1. Syeikh Muhammad Tayyib al Fasi, belajar daripada

2. Syeikh Ibrahim al Dir’i, belajar daripada

3. Syeikhah Fatimah binti Syukrillah al Uthmaniyyah, bonda
nendanya Sayyid Muhammad ibn Abdur Rasul, belajar
daripada

4. Al Syams Muhammad ibn Ahmad al Ramli, belajar daripada

5. Syeikh al Islam al Qadhi Zakaria ibn Muhammad al Ansari,
belajar daripada

6. Al Hafiz Ahmad ibn Ali ibn Hajar al ‘Asqalani, belajar
daripada

7. Syeikh Ibrahim ibn Ahmad al Tanukhi, belajar daripada

8. Syeikh Abi al Abbas Ahmad ibn Abi Talib al Hajjar al
Dimasyqi, belajar daripada

9. Al Siraj al Husain al Mubarak al Zabidi, belajar daripada

10. Abdil Awwal ibn Isa al Harawi, belajar daripada

11. Abdir Rahman ibn Muzaffar al Dawudi, belajar daripada

12. Abi Muhammad Abdullah ibn Hamawih al Sarkhasi, belajar
daripada

13. Syeikh Abi Abdillah Muhammad ibn Yusuf ibn Matar al
Farabri, belajar daripada

Amalan Berzanji Menurut Perspektif Islam
______________________________________ ______________________________________________________________________

19

Pengumpulnya, Amirul Mukminin al Imam al Hafiz al Hujjah
Abu Abdillah Muhammad ibn Ismail al Bukhari.

SANAD SOHIH MUSLIM

Sayyid Ja’far al Barzanji, belajar daripada

1. Syeikh Abdullah al Syubrawi al Misri, daripada

2. Syeikh Muhammad Zurqani ibn Abdul Baqi al Maliki al
Azhari, daripada

3. Al Hafiz Muhammad ibn al ‘Ala’ al Babili, daripada

4. Syeikh Abi al Naja Salim ibn Muhammad al Sanhuri,
daripada

5. Al Najm Muhammad ibn Ahmad al Ghaiti, daripada

6. Syeikh al Islam Zakaria ibn Muhammad al Ansari, daripada

7. Abi al Nu’aim Ridhwan ibn Muhammad, daripada

8. Syeikh Abi Tahir Muhammad ibn Muhammad, daripada

9. Abi al Faraj Abdur Rahman ibn Abdul Hamid al Maqdisi,
daripada

10. Syeikh Abi al Abbas Ahmad ibn Abdud Daim al Nablusi,
daripada

11. Syeikh Muhammad ibn Ali al Harani, daripada

12. Faqih al Haram Muhammad ibn al Fadhl al Farawi, daripada

Amalan Berzanji Menurut Perspektif Islam
______________________________________ ______________________________________________________________________

20

13. Syeikh Abi al Husain Abdul Ghafir ibn Muhammad al Farisi,
daripada

14. Abi Ahmad Muhammad ibn Isa al Jaludi, daripada

15. Syeikh Abi Ishaq Ibrahim ibn Muhammad ibn Sufyan al
Zahid, daripada

Pengumpulnya al Imam al Hujjah Muslim ibn al Hajjaj al
Qusyairi al Naisaburi.

Kepakarannya di dalam bidang keilmuwan telah menarik
ramai orang datang menemuinya untuk mempelajari ilmu. Beliau
mengikuti dan menyelami jalan ahli tasawwuf dan meninggalkan
kerehatan dan tidur lebih dari 20 tahun sehingga beliau
mempunyai kemahiran di dalam ilmu naqli4 dan aqli. Beliau
pernah mengambil tariqat daripada Sayyid ‘Atiyyatullah al Hindi
r.a. dan Sayyid Mustafa al Bakari r.a..

Beliau juga telah mengarang banyak kitab yang
menakjubkan dan bermanfaat. Di antaranya ialah kitab Maulid
Nabi s.a.w yang tidak pernah ditulis oleh pengarang sebelumnya
yang dinamakan dengan ‘Iqd al Jauhar fi Maulid al Nabi al
Azhar s.a.w

HUBUNGAN SOSIAL

Beliau juga mempunyai kredibiliti yang tinggi dalam masyarakat
sehingga dilantik sebagai Mufti Mazhab Syafi’i r.a. di al Madinah al
Munawwarah. Beliau memegang jawatan tersebut sehingga
kewafatannya dan dianugerahkan dengan kebesaran yang tinggi
sehingga kata-katanya diperkenankan dan dilaksanakan oleh

4 Berdasarkan al Quran dan Sunnah.

Amalan Berzanji Menurut Perspektif Islam
______________________________________ ______________________________________________________________________

21

raja-raja dan pemerintah-pemerintah di Haramain (Makkah dan
Madinah), Mesir, Syam, Rom dan sebagainya.

Kata-katanya juga diterimapakai oleh Jema’ah Menteri
Kerajaan Uthmaniah dan pembesar-pembesar negara tersebut.
Suaranya tersebar seperti burung yang berterbangan di seluruh
pelusuk dunia hingga hampir tiada sesiapa yang tidak
mengenalinya. Karyanya tersebar luas dan kelebihan kitabnya
tiada tolok bandingnya pada zamannya.

AKHLAKNYA

Beliau mempunyai akhlak yang mulia, bersifat tawadhu’, hati yang
bersih, cepat memaafkan orang lain dan tidak mengabaikan hak
orang lain. Beliau merupakan keturunan dari keluarga Rasululah
s.a.w dan di kalangan ketua yang menjadi tempat rujukan
keturunan Baginda s.a.w pada zamannya. Beliau juga merupakan
seorang yang zuhud, wara’, berpegang dengan al Quran dan
Sunnah, banyak berzikir, sentiasa bertafakkur, mengorbankan
harta dan jiwa untuk melakukan kebaikan, serta banyak
bersedekah sehingga dikenali sebagai seorang dermawan.

Beliau juga mempunyai karamah yang dizahirkan oleh
Allah S.W.T. Di antaranya, beliau pernah dipanggil dari tempat
solatnya pada hari Jumaat menaiki mimbar Rasulullah s.a.w. Pada
masa tersebut, sedang berlaku kemarau yang panjang. Maka
orang bertawassul dengannya supaya diturunkan hujan. Dengan
kehendak Allah S.W.T, maka hujan pun turun dengan lebatnya
dan tanah yang kering-kontang menjadi subur. Ramai di kalangan
ulama’ yang memujinya sebagaimana yang dirakamkan di dalam
syair gubahan mereka. Di antaranya:

Amalan Berzanji Menurut Perspektif Islam
______________________________________ ______________________________________________________________________

22




**
**






“Dahulu Sayyiduna Umar r.a. pernah bertawassul meminta hujan
dengan Sayyiduna al Abbas r.a, dan kini kami bertawassul dengan
Ja’far r.a., maka diturunkan hujan kepada kami.”5

Ketika itu, al Abbas r.a menjadi wasilah bagi mereka dan
ini pula wasilah kami iaitu seorang imam ahli Arifin (Ja’far).”

5 Khalifah Umar ibn al Khattab r.a. sepertimana yang diriwayatkan oleh al
Bukhari dan Muslim daripada Anas r.a. pernah bertawassul dengan bapa
saudara Nabi s.a.w, iaitu Abbas ibn Abdul Muttalib ketika berlaku musim
kemarau. Umar al Khattab r.a. berdoa:




“Ya Allah! Sesungguhnya apabila kami menghadapi kemarau, kami
bertawassul kepada Engkau dengan Nabi kami (Muhamma s.a.w, maka
Engkau menurunkan hujan kepada kami. Dan sekarang ini, kami
bertawassul kepada Engkau dengan bapa saudara Nabi Muhammad S,
maka turunkanlah hujan kepada kami.” Anasmenyebut, “Maka hujan pun
diturunkan ke atas mereka.”
Sila lihat di dalam kitab Syifa al Saqqam karangan Syeikh Taqiyyuddin al
Subki H:171.

Amalan Berzanji Menurut Perspektif Islam
______________________________________ ______________________________________________________________________

23

KEWAFATANNYA

Beliau pernah menyebut dengan tepat tentang hari kewafatannya.
Ketika hari kewafatannya hampir tiba, beliau turun untuk
menyampaikan pengajarannya selepas solat Subuh. Ketika
menyampaikan pengajarannya, beliau menangis sehingga akhir
pengajarannya. Kemudian beliau pergi menziarahi Maqam Nabi
s.a.w dan mengucapkan salam ke atas Baginda s.a.w, lalu
menangis teresak-esak.

Kemudian beliau masuk ke dalam rumahnya. Selepas itu,
beliau keluar dan pergi menziarahi sebahagian dari sahabat-
sahabatnya yang rapat, lalu mengucapkan ucapan perpisahan
dengan mereka. Kemudian beliau pergi menemui ahli keluarganya
dan mengucapkan ucapan perpisahan dengan mereka. Sebelum
Zuhur beliau balik semula ke rumahnya.

Sayyid Kamal al Halabi mengkhabarkan: Sayyid Syeikh
Abu al Hasan al Hindi datang menemui Syeikh Ja’far al Barzanji
r.a. dengan membawa dua soalan yang datang dari negara India.
Setelah membuka kedua-dua soalan tersebut, beliau menulis
jawapannya di atas kertas. Ketika menandatangani surat jawapan
tersebut, beliau menulis:

Ditulis Oleh
Orang yang akan berpindah kepada Tuhannya

Ja’far al Barzanji
Ini adalah jawapan terakhir yang saya tulis semasa di dunia.

Kertas tersebut, kemudiannya diserahkan kepada saya
sambil berkata, “Serahkan kedua jawapan ini kepada syeikh
tersebut. Maka saya membukanya dan melihat apa yang ditulis
oleh beliau. Saya berkata kepadanya, “Jangan tuan berfirasat
begitu terhadap diri tuan.” Dia berkata kepada saya, “Hari
apakah ini?” Saya menjawab, “Hari Ahad.” Beliau berkata,
“Hari Ahad, hari Isnin, hari Selasa selepas Asar

Amalan Berzanji Menurut Perspektif Islam
______________________________________ ______________________________________________________________________

24

sesungguhnya saya akan berpisah dari kamu dan akan
berjalan menuju kepada Allah S.W.T.”

Ternyata firasatnya adalah benar dan beliau akhirnya wafat
pada hari Selasa selepas Asar 4 Sya’ban 1177 H. Ini adalah
karamahnya yang telah dizahirkan oleh Allah S.W.T.

Jenazahnya dikebumikan di Baqi’ berdekatan dengan
maqam nenda-nendanya di kalangan Ahli Bait Rasulillah s.a.w
dan di sisi kaki-kaki nenda-nendanya yang merupakan puteri-
puteri Rasulullah s.a.w. Tiga belas malam selepas kewafatannya,
Allah S.W.T memperlihatkan beliau di dalam mimpi seseorang
yang bertanya kepadanya dalam mimpi tersebut: “Di manakah
kamu berada sekarang ini?”

Maka jawabnya:


“Di dalam syurga Firdaus ditinggikan kedudukanku.”

Amalan Berzanji Menurut Perspektif Islam
______________________________________ ______________________________________________________________________

25

AMALAN BARZANJI

Kita melihat, rata-rata dunia Islam mengisi majlis Maulid Nabi
s.a.w dengan bacaan ayat-ayat al Quran, hadis-hadis Nabi s.a.w
yang berkaitan dengan sirah, perjuangan dan akhlak Rasulullah
s.a.w, bacaan salawat, peringatan dan nasihat.

Ulama’ telah bersepakat memandang baik amalan
menyambut Maulid Nabi s.a.w. Imam Mujtahid Abu Syamah al
Maqdisi r.a. menyatakan di dalam kitabnya al Bai’th ‘ala Inkaral
Bida’ wa al Hawadith:

Di antara perkara baik yang dilakukan pada zaman kami ini
ialah perkara-perkara yang diadakan bersempena dengan hari
Maulid seperti bersedekah, melakukan perkara-perkara yang baik
dan melahirkan perasaan gembira. Di dalam mengadakan majlis
seumpama ini, di samping melakukan kebaikan kepada faqir
miskin, ia melahirkan kecintaan terhadap Baginda s.a.w.

Tidak terdapat golongan yang menentang sambutan
Maulid Nabi s.a.w pada zaman Malik Mu’azzam Muzaffar atau
Abu Syamah al Maqdisi yang wafat pada tahun 665 Hijrah.

Amalan Berzanji Menurut Perspektif Islam
______________________________________ ______________________________________________________________________

26

Pandangan baik ulama’ terhadap amalan maulid ini, merupakan
Ijma’ Sukuti6 ke atas pensyariatannya.

Menurut kaedah Syara’, amalan seperti ini dikategorikan
sebagai amalan yang dituntut oleh syara’ kerana bersesuaian
dengan hadis mauquf yang diriwayatkan oleh Abdullah ibn Mas’ud
r.a:




“Apa yang dipandang baik oleh kaum Muslimin, maka ia adalah
baik di sisi Allah S.W.T dan apa yang dipandang buruk oleh kaum
Muslimin, maka ia adalah buruk di sisi Allah S.W.T”7

Amalan Barzanji yang selama ini dilakukan oleh umat
Islam adalah salah satu agenda dalam sambutan Maulid Nabi
s.a.w yang diadakan di negara ini. Sebutannya sahaja yang
berlainan, tetapi pengisian dan tujuannya sama sahaja.

Kita dapati, tujuan mengadakan Maulid Nabi s.a.w, tidak
lain dan tidak bukan adalah untuk membesarkan syiar Islam. Allah
S.W.T berfirman:

6 Ijma’ Sukuti ialah sekumpulan ulama’ mujtahid mengeluarkan pendapatnya
mengenai sesuatu masalah dan sampai pendapatnya ini kepada sebahagian
ulama’ lain yang sezaman dengannya, dan mereka pula mendiamkan diri
tidak melahirkan persetujuannya dan tidak pula membantah secara terang
setelah berlalu masa yang cukup untuk mereka mengkaji hukum tersebut
dengan masa yang bebas.

7 Hadith ini dikeluarkan oleh Imam Ahmad, disohihkan oleh al Hakim di dalam
al Mustadrak (3/78) dan diakui oleh al Zahabi.
Bulugh al Ma’mul fi al Ihtifa’ wa al Ihtifal bi Maulid al Rasul karangan Dr.
Isa ibn Abdullah al Himyari H:79-80.

Amalan Berzanji Menurut Perspektif Islam
______________________________________ ______________________________________________________________________

27

 

“Dan sesiapa yang memuliakan syiar (tanda-tanda) Tuhan,
sesungguhnya dia adalah suatu manifestasi dari hati yang
bertaqwa kepada Allah S.W.T.” 8

Rasulullah s.a.w merupakan syiar atau tanda kebesaran
Allah S.W.T kerana dengan kemunculan Rasulullah s.a.w, dunia
mengetahui tentang keesaan Allah. Memuliakan syiar-syiar Allah,
membuktikan ketaqwaan hati seseorang. Orang yang hatinya tidak
mempunyai ketaqwaan kepada Allah tidak akan mempunyai
keinginan untuk memuliakan dan meraikan Maulid Nabi s.a.w.

Mengadakan maulid banyak menatijahkan kesan positif
terhadap kemantapan jiwa dan pemikiran umat Islam. Allah S.W.T
telah berfirman di dalam surah Hud ayat 120:


“Dan tiap-tiap berita dari berita para Rasul itu Kami ceritakan
kepadamu (wahai Muhammad) untuk menguatkan hatimu
dengannya.”9

Sepertimana kitab-kitab maulid yang lain, kitab Maulid
Barzanji juga diisi dengan perkara-perkara tersebut. Oleh kerana
itu, amalan membaca kitab Maulid Barzanji dalam majlis Maulid
Nabi s.a.w merupakan amalan yang diterima baik dan sering
dilakukan oleh umat Islam di seluruh pelusuk dunia Islam
semenjak dahulu.

8 Al Hajj: 32.
9 Hud: 120.

Amalan Berzanji Menurut Perspektif Islam
______________________________________ ______________________________________________________________________

28

Membaca tentang sirah Rasulullah s.a.w yang terdapat di
dalamnya, banyak memberikan unsur-unsur pengajaran yang
boleh diteladani oleh umat Islam pada hari ini. Bahkan, sebagai
salah satu metode dakwah bagi melahirkan kecintaan umat Islam
kepada Allah S.W.T dan Rasulullah s.a.w. Ini secara tidak
langsung, menjana penghayatan dan kecintaan umat Islam
terhadap Sunnah Rasulullah s.a.w. Baginda s.a.w bersabda:


“Tidak beriman seseorang kamu, sehinggalah aku lebih dikasihi
daripada bapanya, anaknya dan sekalian manusia.”

Sahabat Nabi s.a.w saling mengingati di antara mereka
tentang sirah para Nabi a.s. Rasulullah s.a.w sendiri menunjukkan
kepada sahabat-sahabatnya agar mengingati sirah Baginda s.a.w
kerana Baginda s.a.w merupakan manusia yang paling sempurna
dan afdhal.

Membaca Maulid Barzanji tidak lain dan tidak bukan
adalah untuk mengamalkan apa yang telah diajar oleh Rasulullah
s.a.w supaya memperingati tentang sirah Baginda s.a.w.

Telah dikeluarkan oleh al Tirmizi di dalam Jami’nya, lihat
Tuhfah al Ahwazi (10/60), al Darimi (1/26) dan al Qadhi ‘Iyadh di
dalam al Syifa (1/135): Daripada Ibnu Abbas berkata:




Amalan Berzanji Menurut Perspektif Islam
______________________________________ ______________________________________________________________________

29













“Telah duduk sahabat-sahabat Nabi s.a.w menunggu Baginda
s.a.w. Baginda s.a.w pun keluar, apabila hampir dengan mereka,
maka Baginda s.a.w mendengar mereka saling ingat-mengingati.
Sebahagian daripada mereka berkata dalam keadaan ta’jub,
“Sesungguhnya Allah S.W.T telah menjadikan daripada kalangan
makhlukNya seorang Khalil (kekasih) maka Allah S.W.T telah
mengambil Nabi Ibrahim a.s. sebagai KhalilNya.” Yang lain pula
berkata, “(Allah S.W.T telah menjadikan Nabi Ibrahim a.s. sebagai

Amalan Berzanji Menurut Perspektif Islam
______________________________________ ______________________________________________________________________

30

KhalilNya) tidaklah lebih menakjubkan daripada Allah S.W.T telah
berkata-kata dengan Nabi Musa a.s.” Yang lain pula berkata, “Isa
a.s. adalah kalimah Allah S.W.T10 dan RohNya.”11 Yang lain
berkata, “Nabi Adam a.s. adalah pilihan Allah S.W.T” Maka
Rasulullah s.a.w keluar lalu mengucapkan salam kepada mereka
dan bersabda, “Aku telah mendengar perbicaraan kalian dan
kekaguman kalian. Sesungguhnya Ibrahim a.s. adalah Khalil Allah
S.W.T dan perkara ini adalah benar, Nabi Musa a.s. adalah
Kalimullah (berkata-kata dengan Allah S.W.T ) dan perkara ini
adalah benar, Nabi Isa a.s. merupakan roh dan KalimahNya
adalah benar, Nabi Adam a.s. adalah pilihanNya dan perkara ini
adalah benar. Ingatlah, manakala aku adalah kekasih Allah S.W.T
dan tidaklah aku berbangga dengannya (tetapi hanya
menceritakan nikmat Allah S.W.T). Aku juga adalah pembawa
panji-panji yang dinamakan dengan Liwa’ al Hamdi pada hari
Kiamat, tidaklah aku bermegah-megah dengannya, dan aku
adalah orang yang pertama menggerakkan rantai syurga, maka
Allah S.W.T membukanya untukku, lalu mempersilakan aku
masuk ke dalamnya. Bersamaku orang-orang faqir Mukmin dan
tidaklah aku berbangga dengannya. Aku adalah dari kalangan
orang terawal dan terakhir yang paling dimuliakan oleh Allah
S.W.T dan tidaklah aku berbangga dengannya.”12

Begitu juga dengan kata-kata pujian dan salawat ke atas
Baginda s.a.w yang sering dibaca di dalam kitab Barzanji,
sememangnya telah menjadi hak Rasulullah s.a.w. Malah, salawat
dan salam merupakan antara amalan terpenting yang amat

10 Kalimah Allah di sini tidak boleh diertikan secara zahir, tetapi maksud yang
sebenarnya ialah Nabi Isa a.s merupakan kesan dari perintah Allah dari
kalamNya Kun (jadilah). Maka jadilah Nabi Isa a.s di dalam perut ibunya
Maryam tanpa ayah.

11 Roh Allah, disandarkan kepada Allah kerana kemuliaan Nabi Isa a.s. dan
bukannya Nabi Isa a.s. itu betul-betul roh Allah.

12 Hadith ini adalah hadith yang kuat dan mempunyai pendukung-
pendukungnya yang diriwayatkan oleh Imam al Baihaqidi dalam Dalail al
Nubuwwah (5/270-500).

Amalan Berzanji Menurut Perspektif Islam
______________________________________ ______________________________________________________________________

31

dikehendaki oleh Allah S.W.T ke atas seseorang Mukmin
sebagaimana firmanNyadi dalam surah al Ahzaab ayat 56:

  



“Sesungguhnya Allah S.W.T dan malaikatNya bersalawat
(melimpahkan rahmat dan keampunan) ke atas Nabi. Wahai
orang-orang yang beriman, hendaklah kalian bersalawat
(mendoakan rahmat) baginya dan mengucapkan salam
penghormatan kepadanya.”

- Membaca Maulid Barzanji melahirkan perasaan gembira
terhadap Rasulullah s.a.w terutamanya dalam menyebut tentang
kelahirannya sebagai pembawa rahmat kepada sekalian alam. Ini
sejajar dengan galakan yang disebut di dalam al Quran:





“Katakanlah dengan kurniaan Allah S.W.T dan rahmatNya, maka
dengan itu mereka bergembira, itulah yang terlebih baik dari apa
yang mereka himpunkan.” 13

Allah S.W.T telah memerintahkan orang Mukmin agar
bergembira dengan kurniaan dan rahmatNya. Perasaan gembira

13 Yunus: 58

Amalan Berzanji Menurut Perspektif Islam
______________________________________ ______________________________________________________________________

32

yang diperintahkan oleh Allah S.W.T untuk dizahirkan itu tidak lain
hanyalah sebagai satu tanda bagi melahirkan kesyukuran
kepadaNya.

Sayyiduna Abdullah ibn Abbas r.a. berkata:

“Fadhlullah” (kurniaan Allah S.W.T) itu bermaksud ilmu,
manakala “rahmatNya” bermaksud Nabi Muhammad s.a.w”

- Allah S.W.T berfirman dalam surah al A’raf ayat 157:

 

 

“Maka orang-orang yang beriman dengannya, memuliakannya dan
menolongnya serta mengikut nur (cahaya) yang diturunkan
kepadanya (al Quran), mereka itulah orang-orang yang berjaya.”

Dalam ayat ini dinyatakan dengan jelas, bahawa orang-
orang yang memuliakan Nabi Muhammad s.a.w merupakan
orang-orang yang beruntung. Membaca Maulid Barzanji dengan
menyebut-nyebut tentang kemuliaan dan ketinggian keperibadian
Baginda s.a.w termasuk di dalam rangka memuliakan Rasulullah
s.a.w dan diberikan ganjaran pahala oleh Allah S.W.T.

Amalan Berzanji Menurut Perspektif Islam
______________________________________ ______________________________________________________________________

33

KERAGUAN YANG DICETUSKAN
TENTANG KITAB MAULID BARZANJI

NUR MUHAMMAD S.A.W

Di antara perkara yang ditimbulkan mengenai kitab ini ialah Nur
Muhammad s.a.w Anti Barzanji menyatakan bahawa kepercayaan
batil dan mungkar di dalam kitab Maulid Barzanji ialah
kepercayaan Nur Muhammad, atau yang dikenali juga dengan
nama Hakikat Muhammadiah. Prosa yang disebut dalam kitab
tersebut:


“Dan saya mengucapkan salawat dan salam ke atas Cahaya (Nabi
Muhammad s.a.w) yang disifatkan dengan terdahulu dan terawal
(lebih dahulu dijadikan sebelum kejadian sekalian makhluk).”

Sebelum dibahaskan dengan lebih panjang, kita seharusnya
terlebih dahulu mengetahui dan memahami bahawa persoalan Nur
Muhammad s.a.w bukanlah permasalahan yang beredar di sekitar

Amalan Berzanji Menurut Perspektif Islam
______________________________________ ______________________________________________________________________

34

perbincangan ilmu Tauhid. Oleh kerana itu, ia tiada kaitan
langsung dengan hukum syirik bagi orang yang menyatakan
bahawa Nabi Muhammad s.a.w adalah nur.

Tidak sedikit ulama’ yang mengambil inisiatif memberikan
penjelasan tentang permasalahan ini. Namun, memadailah di sini
saya mengemukakan penerangannya yang saya petik dari kitab al
Bayan karangan guru kami, Dr.Ali Jum’ah Mufti Mesir sekarang
ini yang mengandungi 100 fatwa yang dikeluarkan oleh beliau.

Soalan:

Adakah Nabi s.a.w merupakan nur atau manusia biasa seperti kita
sepertimana yang dikhabarkan oleh al Qur’an?

Jawapan:

Nabi s.a.w merupakan nur, adalah sohih. Firman Allah S.W.T:

   

   

    

“Wahai Ahli Kitab! Sesungguhnya telah datang kepada kamu
Rasul Kami (Muhammad s.a.w) dengan menerangkan kepada
kamu banyak dari (keterangan-keterangan dan hukum-hukum)
yang telah kamu sembunyikan dari Kitab Suci, dan ia memaafkan
kamu (dengan tidak mendedahkan) banyak perkara (yang kamu
sembunyikan). Sesungguhnya telah datang kepada kamu Nur

Amalan Berzanji Menurut Perspektif Islam
______________________________________ ______________________________________________________________________

35

(Nabi Muhammad s.a.w) daripada Allah S.W.T, dan sebuah Kitab
(al Quran) yang jelas nyata keterangannya.”14

Allah S.W.T juga berfirman:



“Dan (Muhammad s.a.w) juga sebagai penyeru (umat manusia
seluruhnya) kepada agama Allah S.W.T dengan taufiq yang
diberiNya; dan sebagai lampu yang menerangi.”15

Baginda s.a.w adalah nur dan penerang. Tidak mengapa
jika kamu mengatakan bahawa Sayyiduna Muhammad s.a.w
adalah nur selama Allah S.W.T telah menyifatkan Baginda s.a.w
sedemikian dan menamakannya sebagai Nur. Bahkan, telah thabit
di dalam Sunnah bahawa sahabat r.a. menyatakan sesungguhnya
wajah Baginda s.a.w seumpama bulan purnama. Baginda s.a.w
juga telah mengkhabarkan bahawa ketika mengandungkannya,
bondanya melihat cahaya yang memancar sehingga menerangi
istana-istana Busra di negara Syam. Para sahabat r.a
mengkhabarkan, bahawa Nabi s.a.w tatkala masuk ke Madinah,
semua benda menjadi bercahaya. Tatkala Baginda s.a.w wafat,
semua benda menjadi gelap.

Begitu juga athar-athar dan hadis-hadis lain yang
menerangkan bahawa Baginda s.a.w adalah nur. Tidak
sewajarnya kita menafikan bahawa nur tersebut adalah nur yang
bersifat hissi (yang boleh dirasai oleh salah satu pancaindera)
kerana tidak ada di sana apa-apa yang menghalang untuk kita
menyatakan bahawa sifat Baginda s.a.w itu menerangi atau
memiliki nur yang hissi sebagaimana ia juga tidak bertentangan
dengan tabiat manusia yang telah dikhabarkan oleh al Qur’an.

14 Al Maaidah: 15.
15 Al Ahzaab: 46.

Amalan Berzanji Menurut Perspektif Islam
______________________________________ ______________________________________________________________________

36

Sesungguhnya yang dilarang ialah menafikan sifat
kemanusiaan bagi diri Baginda s.a.w kerana ini bersalahan
dengan apa yang telah disohihkan oleh al Qur’an. Allah S.W.T
berfirman:



“Katakanlah (wahai Muhammad): “Sesungguhnya aku hanyalah
seorang manusia seperti kamu; diwahyukan kepadaKu.”16

Yang paling selamat ialah dengan menetapkankan apa
yang telah ditetapkan oleh Allah S.W.T bagi NabiNya s.a.w Allah
S.W.T telah menetapkan bahawa Baginda s.a.w adalah nur yang
menerangi dan sentiasa berada dalam keadaan sedemikian dan
Baginda s.a.w juga adalah manusia seperti kita tanpa perlu
sebarang tafsil (perincian) dan tanzir (pengkajian).

Menetapkan diri Baginda s.a.w mempunyai nur yang hissi
juga tidak bertentangan dengan hakikat diri Baginda s.a.w yang
merupakan manusia. Bulan tabiat semulajadinya terdiri daripada
batu-batu pejal, dan dalam masa yang sama ia adalah cahaya dan
mempunyai cahaya hissi. Nabi s.a.w lebih mulia daripada bulan
dan lebih mulia daripada seluruh makhluk ciptaan Allah S.W.T.
Kami memohon kepada Allah S.W.T agar menunjukkan kami jalan
yang lurus. Ini adalah penerangan mengenai permasalahan nur
yang dinisbahkan kepada Nabi s.a.w. Kami akhiri dengan doa
kami, segala puji bagi Allah S.W.T Tuhan sekalian. Allah S.W.T
jua yang paling mulia dan mengetahui.”17

Manakala di dalam kitab Mukhtasar fi Sirah al
Nabawiyyah karangan Imam al Daiba’ei r.a., guru kami Prof. Dr.
Sayyid Muhammad ibn ‘Alawi al Maliki r.a. memberikan komentar

16 Fussilat: 6.
17 Dr. Ali Jum’ah, Mufti Mesir, al Bayan H: 149-150.

Amalan Berzanji Menurut Perspektif Islam
______________________________________ ______________________________________________________________________

37

tentang Nur Muhammad s.a.w dengan mendatangkan hadis Jabir
r.a. yang masyhur. Jabir r.a. bertanya:





“Wahai Rasulullah! Demi ibu dan ayahku, beritahulah kepadaku
tentang perkara yang pertama dicipta oleh Allah S.W.T sebelum
segala sesuatu.” Rasulullah s.a.w bersabda, “Wahai Jabir!
Sesungguhnya Allah S.W.T mencipta sebelum segala-galanya nur
nabiMu daripada nur (ciptaan)Nya.”

Diriwayatkan oleh Abdur Razzaq al Son’ani r.a dengan
sanadnya daripada Jabir r.a (demikian disebutkan di dalam al
Mawahib al Laduniyyah).

Sayyid Muhammad ibn Alawi al Maliki r.a. berkata: Hadis
ini diperselisihkan oleh ulama’ tentang darjatnya. Ada yang
menerimanya dan ada yang menolaknya18.

Al Zurqani berkata: Hadis ini juga diriwayatkan oleh al
Baihaqi dengan beberapa perbezaan. Namun hadis ini tidak
bercanggah dengan hadis al Tirmizi:

18 Di antara yang menghukumnya maudhu’ ialah Syeikh Masyaikh kami, al
Hafiz Sayyid Abdullah al Ghumari  di dalam kitabnya Mursyid al Hair li
Bayan Wadh’ Hadith Jabir.

Amalan Berzanji Menurut Perspektif Islam
______________________________________ ______________________________________________________________________

38


“Yang pertama Allah S.W.T ciptakan ialah Qalam.”

Ini kerana hadis ini boleh disatukan apabila yang pertama
diciptakan ialah Qalam dengan dinisbahkan kepada selain Nur
Muhammad. Ada pendapat menyatakan, ‘yang pertama dari
segala benda’ dengan dinisbahkan kepada jenisnya. Maka
maksudnya “yang pertama diciptakan oleh Allah S.W.T dari jenis
cahaya-cahayaNya ialah cahayaku.”

Di antara hadis yang menthabitkan Nur Muhammad ini
ialah hadis yang diriwayatkan oleh Ali ibn al Husain daripadanya
ayahandanya daripada nendanya, bahawa Nabi s.a.w bersabda:


“Aku adalah cahaya di hadapan Tuhanku.”

Hadis ini disebut oleh al Hafiz Abu al Hasan Ali ibn
Muhammad al Qattan di dalam Ahkamnya. Beliau merupakan di
antara pengkritik hadis yang masyhur dan di antara ulama’ yang
tegas dan memberikan perhatian yang serius terhadap
periwayatan dan penjagaan sesuatu hadis.

Selain itu, Dr. Sayyid Muhammad ibn Alawi al Maliki juga
mengemukakan ayat di atas dan menyatakan kebanyakan ulama’
menyatakan bahawa maksud nur dalam ayat ialah Muhammad
s.a.w sebagaimana yang disebut di dalam Tafsir al Tabari, Ibnu
Hatim dan al Qurtubi. Qatadah juga berpendapat sedemikian.

Di antara dalilnya juga ialah hadis yang banyak menyebut
tatkala Baginda s.a.w dilahirkan, bondanya melihat cahaya dan

Amalan Berzanji Menurut Perspektif Islam
______________________________________ ______________________________________________________________________

39

keluar bersamanya cahaya yang menerangi istana-istana Syam.
Ibnu Hajar berkata sedemikian dan mensohihkan hadis ini. Begitu
juga Ibnu Hibban dan al Hakim.

Begitu juga di dalam hadis al Tobari, lafaznya:


“Kami melihat seolah-olah cahaya keluar dari mulut Baginda s.a.w

.”

Amalan Berzanji Menurut Perspektif Islam
______________________________________ ______________________________________________________________________

40

TUDUHAN YANG MENGATAKAN TERDAPAT UNSUR
INKARNASI DALAM AYAT BARZANJI

Mereka menyatakan bahawa kepercayaan nur Muhammad dalam
kitab Barzanji ada kesamaannya dengan kepercayaan agama
Majusi yang disebut ‘Kitaran Hayat’ kerana konsep perpindahan
ruh tidak terdapat di dalam agama Islam tetapi dikenal pasti ia
sebagai kepercayaan terutamanya di dalam agama Hindu.19

Prosa yang disebut di dalam Maulid Barzanji berkaitan perkara ini
ialah:





19 Lihat buku Kebatilan dan Kemungkaran Berzanji dan Kepercayaan
Maulid Nabi karangan Ustaz Rasul bin Dahri H: 47-50. Terbitan Perniagaan
Jahabersa. Cetakan pertama 2001.

Amalan Berzanji Menurut Perspektif Islam
______________________________________ ______________________________________________________________________

41

“Dan saya mengucapkan salawat dan salam ke atas al Nur (Nabi
Muhammad s.a.w) yang disifatkan dengan terdahulu dan terawal
(lebih dahulu dijadikan sebelum kejadian sekalian makhluk).Iaitu
nur yang berpindah-pindah dari satu dahi kepada satu dahi yang
mulia keadaannya, iaitu moyang-moyang Nabi yang mulia
sehingga dahi Abdullah ayahandanya.”

Sebelum persoalan ini diterangkan dengan lebih panjang,
kita perlu memperbetulkan kesilapan Anti Barzanji yang
memahami maksud ‘nur yang berpindah’ di sini dengan makna
Ruh, lalu mengaitkannya dengan Kitaran Hayat dalam
kepercayaan Majusi dan perpindahan ruh agama Hindu.

‘Nur yang berpindah’ yang dimaksudkan di sini ialah benih
Nabi s.a.w yang berpindah dari orang-orang yang mulia iaitu dari
sulbi seorang nabi kepada sulbi seorang nabi yang tergolong dari
kalangan para sajidin (orang-orang yang sujud dan beriman
kepada Allah S.W.T).

Allah S.W.T berfirman:



“Dan (melihat) gerak-gerimu di antara orang-orang yang sujud.”20

Dikeluarkan oleh Ibnu Sa’ad di dalam al Tabaqat al
Kubra, dikeluarkan juga oleh al Bazzar, al Tabrani dan Abu
Nu’aim di dalam Dalail al Nubuwwah, daripada Ibnu Abbas 
berkata mengenai maksud firman Allah S.W.T di atas:


20 Al Syu’ara’: 219.

Amalan Berzanji Menurut Perspektif Islam
______________________________________ ______________________________________________________________________

42

“Daripada seorang nabi kepada seorang nabi yang lain, kemudian
kepada seorang nabi sehinggalah Aku keluarkan engkau sebagai
seorang nabi.”21

Ibnu Abbas r.a. mentafsirkan ayat di atas dengan makna:


“Sentiasalah Nabi s.a.w berpindah di dalam sulbi-sulbi para nabi
sehingga bondanya melahirkannya.”22

Dalil ini juga telah dipakai oleh Imam Baijuri r.a. di dalam
Hasyiah Jauharah al Tauhid, pada menyatakan keimanan
ayahanda dan bonda serta seluruh nenek moyang Rasulullah
s.a.w.

Ternyata, Anti Barzanji telah melakukan kesilapan yang
besar dengan menghukum kafir ayahanda dan bonda Nabi s.a.w.
Sedangkan, banyak lagi dalil yang lain menunjukkan bahawa
ayahanda dan bonda serta seluruh nenek moyang Rasulullah
s.a.w tidak kafir atau termasuk dari kalangan penyembah berhala.
Di antara dalil yang paling mudah ialah kita tidak dapat menafikan
bahawa ayahanda dan bonda Rasulullah s.a.w tergolong di
kalangan ahli fatrah yang bebas dari azab siksaan Allah S.W.T.
Allah S.W.T berfirman:



21 Muhammad ibn Sa’ad, al Tabaqat al Kubra, Jld 1, H: 11.
22 Al Hafiz Abu Nu’aim al Asbahani, Dalail al Nubuwwah, Jld 1, H: 58 dan al

Hafiz al Suyuti, al Ta’zim wa al Minnah fi Anna Abaway Rasulillah fi al
Jannah, H: 53-54.

Amalan Berzanji Menurut Perspektif Islam
______________________________________ ______________________________________________________________________

43

“Dan tiadalah Kami mengazabkan sesiapapun sebelum Kami
mengutuskan seorang Rasul (untuk menerangkan yang benar dan
yang salah).”23

Dalil ini merupakan hujjah yang dipakai oleh kebanyakan
ulama’ dalam membahaskan tentang keimanan ayahanda dan
bonda Rasulullah s.a.w. Ini bermaksud, bahawa golongan yang
tidak sempat hidup pada zaman perutusan seseorang Rasul
merupakan Ahli Fatrah yang terselamat daripada sebarang
siksaan Allah S.W.T di akhirat kelak. Kenapa perkara seperti ini
pun terlalu sukar untuk difahami oleh Anti Barzanji???

Dalam membicarakan tentang generasi yang hidup
sebelum perutusan Rasulullah s.a.w, perlulah difahami bahawa
tidak semua manusia yang hidup pada zaman tersebut adalah
kaum yang mensyirikkan Allah S.W.T. Bahkan, sentiasa ada dari
kalangan mereka yang berpegang dan beramal dengan ajaran
Nabi Ibrahim a.s. seperti Waraqah ibn Naufal, Qus ibn Sa’adah,
‘Amru ibn Nufail serta sekalian nenek-moyang Rasulullah s.a.w.

Berkata Hisyam ibn Muhammad al Kulabi:




“Aku telah menulis (salasilah) lima ratus ibu bagi Nabi s.a.w, dan
aku tidak mendapati dari kalangan mereka yang berzina serta

23 Al Israa’: 15.

Amalan Berzanji Menurut Perspektif Islam
______________________________________ ______________________________________________________________________

44

tiada daripada mereka ini terlibat dengan amalan-amalan kaum
Jahiliyyah walau sedikit.”24

Di dalam sebuah athar, Rasulullah s.a.w bersabda:


“Sentiasalah ada dari kalangan zuriat Nabi Ibrahim a.s., satu
golongan manusia yang tetap di atas fitrah (beriman) menyembah
Allah S.W.T”25

Hadis di atas menunjukkan bahawa, ayahanda dan nenek-
moyang Rasulullah s.a.w yang sampai rantaiannya sehingga
kepada Nabi Ibrahim a.s. menyembah Allah S.W.T dan terpelihara
daripada perbuatan syirik.

Memadailah dalil-dalil di atas sebagai menunjukkan
bahawa nenek moyang Rasulullah s.a.w termasuk kedua ibu
bapanya adalah golongan yang beriman dengan Allah S.W.T.26

24 Ja’far al Barzanji, al Kaukib al Anwar ‘ala Iqd al Jauhar fi Maulid al Nabi
al Azhar, H: 110 dan al Hafiz al Suyuti, Khasais al Nabawiyyah al Kubra,
Jld1, H: 97.

25 Al Hafiz al Suyuti, Al Ta’zim wa al Minnah fi Anna Abawayy Rasulillah fi
al Jannah H: 55.

26 Sesiapa yang mahu penjelasan secara terperinci bolehlah merujuk buku
karangan murid kami Ustaz Mujahid bin Abdul Wahhab yang bertajuk
KeIslaman Ayahanda dan Bonda Rasulullah s.a.w..

Amalan Berzanji Menurut Perspektif Islam
______________________________________ ______________________________________________________________________

45

MENAFIKAN
NABI MUHAMMAD S.A.WYANG TERAWAL

Sekali lagi Anti Barzanji menyerlahkan kekurangannya apabila
menafikan sifat terdahulu dan terawal bagi Nabi s.a.w. Di dalam
kitab al Mawahib al Laduniyyah karangan Imam Ibnu Hajar al
QAstallani di bawah tajuk: Kemuliaan dan Kelebihan Rasulullah
s.a.w iaitu, Nabi s.a.w adalah insan yang terawal dan pertama
mengambil perjanjian dan Berkata, “Ya!”

“Banyak keistimewaan yang telah dikurniakan oleh Allah
S.W.T kepada Rasulullah s.a.w semasa berada di muka bumi ini.
Antara lain, Allah S.W.T telah menjadikan Rasulullah s.a.w
sebagai orang yang pertama ditabalkan menjadi nabi semasa Nabi
Adam  masih berada di dalam proses kejadian antara air dan
tanah. Rasulullah s.a.w juga mendahului makhluk yang lain
menerima perjanjian daripada Allah S.W.T. Keistimewaan ini
dijelaskan melalui hadis-hadis Nabi S dan ayat-ayat Allah S.W.T:

Daripada Sahl ibn Soleh al Hamdani berkata: Aku bertanya
kepada Abu Ja’far Muhammad ibn Ali r.a., “Bagaimanakah Nabi
Muhammad s.a.w mendahului para nabi yang lain, sedangkan

Amalan Berzanji Menurut Perspektif Islam
______________________________________ ______________________________________________________________________

46

Rasulullah s.a.w adalah nabi yang terakhir dibangkitkan?” Maka
beliau menjawab:




ٰ
“Sesungguhnya ketika Allah S.W.T mengambil perjanjian dari Bani
Adam semasa di alam arwah daripada zuriat-zuriat mereka dan
ketika mereka memberikan penyaksian ke atas diri-diri mereka
semasa ditanya, “Adakah Aku Tuhan kamu?” Nabi Muhammad
s.a.w adalah orang yang pertama menjawab, “Bahkan!” Oleh yang
demikian, jadilah Baginda s.a.w sebagai nabi yang terawal tetapi
yang terakhir dibangkitkan.”

Daripada Maisarah al Fajr berkata: Aku berkata:


“Wahai Rasulullah! Bilakah kamu menjadi Nabi?” Maka jawab
Rasulullah s.a.w, “Ketika Adam masih berada di antara roh dan
jasad.”27

27 Berkata al Muhaddith Syeikh Abdullah al Talidi ketika mentakhrijkan hadith
ini: Hadith ini dikeluarkan oleh Imam Ahmad di dalam Musnadnya Jilid 5, H:
59, al Hakim di dalam al Mustadrak Jilid 2, H: 608, 609, al Bukhari di dalam
Tarikh al Kabir Jilid 7 H: 274 sanadnya adalah sohih, al Haithami berkata di
dalam Majma’ al Zawaid hadith ini dikeluarkan oleh Ahmad dan al Tabrani
dan berkata Rijalnya adalah Sohih. Hadith ini juga di sohihkan oleh al Hakim
dan dipersetujui oleh al Zahabi.

Amalan Berzanji Menurut Perspektif Islam
______________________________________ ______________________________________________________________________

47

Hadis ini diriwayatkan oleh Imam Ahmad dan al Bukhari di dalam
kitab al Tarikh, al Tabrani, dan Abu Nu’aim, al Hakim telah
mensohihkannya. Al Hafiz Ibnu Hajar al ‘Asqalani berkata: Sanad
hadis ini adalah kuat28.

28 Terdapat sesetengah cendekiawan zaman ini menghukumkan hadith ini
adalah maudhu’ dan dikatakan menjadi pegangan pengikut ajaran sesat di
Malaysia.
Tetapi pendapat yang sebenarnya adalah sebaliknya, kerana Ibnu Hajar al
‘Asqalani sendiri selaku seorang yang mendapat jolokan Amirul Mu’minin
di dalam bidang hadith telah menegaskan bahawa sanad hadith ini adalah
kuat.
Saya sebagai penulis risalah ini berpegang dengan pendapat ini. Kepada
pengkaji hadith, janganlah mudah menyesatkan orang lain yang berpegang
dengan hadith ini, kerana takut-takut akan menyesatkan ulama’ besar hadith
yang lain. Berhati-hatilah daripada menyesatkan orang lain, kerana ditakuti
kalimah sesat tersebut akan kembali kepada si penuduh jikalau yang dituduh
tidak sesat. Kalau orang yang berpegang dengan hadith ini adalah sesat,
maka saya senaraikan sebahagian daripada ulama’ yang disesatkan oleh
mereka kerana merekalah yang meriwayatkan hadith ini:
1) Imam al Bukhari
2) Imam al Tirmizi
3) Imam Ahmad ibn Hanbal
4) Imam al Hakim
5) Imam al Tabrani
6) Imam al Suyuti
7) Al Hafiz Ibnu Hajar al Asqalani
8) Al Imam Ibnu Hajar al Qustallani
9) Imam Tajuddin al Subki dan lain-lain.
Tidak dinafikan, ada juga hadith sebegini yang dihukum maudhu’ oleh
ulama’ hadith, tetapi bukan hadith yang di atas. Di antaranya, ialah hadith:


“Aku menjadi nabi ketika Adam di antara air dan tanah.”


“Aku menjadi nabi ketika Adam, air dan tanah belum diciptakan.”

Amalan Berzanji Menurut Perspektif Islam
______________________________________ ______________________________________________________________________

48

Sebahagian ulama’ menyatakan maksud hadis ini ialah
penetapan kenabian Nabi s.a.w pada ilmu Allah S.W.T dan
taqdirNya. Maknanya, Baginda s.a.w ditaqdirkan oleh Allah S.W.T
menjadi Nabi ketika Adam berada di antara roh dan jasad.

Demikian juga hadis: “Aku adalah Nabi yang pertama
pada kejadian.” Maksud kejadian di dalam hadis ini ialah, taqdir
Allah S.W.T bukannya kejadian sebagaimana zahirnya.

Al Hafiz Abdullah al Ghumari r.a. seorang Hafiz dan
Muhaddith unggul pada kurun ini menyatakan di dalam kitabnya al
Ahaadith al Muntaqah fi Fadhail Sayyidina Rasulillah s.a.w.
H: 9-10:

Kedua-dua maksud hadis di atas adalah salah kerana
beberapa faktor. Di antaranya (saya menyebutkan sebahagiannya
sahaja):

1. Kenabian Rasulullah s.a.w telah pun thabit pada ilmu Allah
S.W.T dan taqdirNya semenjak azali lagi. Maka mengkhususkan
taqdir Baginda s.a.w dijadikan sebagai Nabi pada waktu kejadian
Adam berada di antara roh dan jasad adalah sia-sia dan
mewajibkan hadis ini disucikan daripada makna tersebut.

Lihat al Tazkirah fi al Ahadith al Musyhtaharah H: 172, al Maqasid al
Hasanah H: 522, Kasyf al Khafa’ Jilid 2, H: 118, Tanzih al syari’ah Jilid 1,
H: 341, al Asrar al Marfu’ah H: 178 dan Asna al Matolib H: 222.
Adapun Hadith:


“Aku adalah Nabi yang awal dicipta dan yang akhir dibangkitkan.”
adalah dha’if seperti yang dinaqalkan oleh ulama’ hadith, kerana di dalam
sanad tersebut ada perawi yang bernama Baqiyah ibnu Walid yang
mudallas dan Sa’id ibn Basyir yang merupakan seorang yang dha’if. Lihat
al Maqasid al Hasanah H: 521, Kasyf al Khafa Jilid 2, H: 169 dan Asna al
Matolib H: 244.

Amalan Berzanji Menurut Perspektif Islam
______________________________________ ______________________________________________________________________

49

2. Kenabian para Nabi AS, bahkan kewujudan mereka telah
pun thabit pada Ilmu Allah S.W.T dan taqdirNya. Maka tidak ada
suatu keistimewaan pun bagi Nabi Muhammad s.a.w daripada
Nabi-nabi yang lain dalam perkara ini. Oleh itu, hadis ini
didatangkan untuk menerangkan keistimewaan Baginda s.a.w.
Maka sudah tentu dalam hadis ini, terkandung makna tambahan
yang tidak disertai oleh Nabi yang lain. Sekiranya tidak, maka
hadis ini menjadi sia-sia dan batil.

3. Sahabat-sahabat yang bertanya kepada Baginda s.a.w:
Bilakah kamu menjadi nabi? Sememangnya telah mengetahui
bahawa kenabian Baginda s.a.w telah pun thabit di dalam Ilmu
Allah S.W.T dan taqdirNya, bahkan mereka juga mengetahui
semua perkara telah thabit dalam Ilmu Allah S.W.T dan taqdirNya.
Mereka sebenarnya mengajukan soalan untuk mengetahui kadar
tambahan dari apa yang telah mereka ketahui.

Syeikh Abdullah al Talidi r.a. pula menyatakan, yang
dimaksudkan oleh hadis ini ialah pengkhabaran tentang ketetapan
nubuwwah Baginda s.a.w bagi rohnya yang suci dan wujud
sebelum diciptakan roh-roh yang lain. Allah S.W.T melimpahkan
ke atas roh Baginda s.a.w sifat nubuwwah ketika Adam masih
belum ditiupkan roh dan terbaring di dalam syurga dalam bentuk
tanah yang dikepal. Pendapat ini merupakan pentafsiran para
muhaqqiq dan ini di antara keistimewaan yang dianugerahkan
oleh Allah S.W.T kepada Rasulullah s.a.w daripada Nabi-nabi
yang lain.29

Dikeluarkan oleh al Hakim, al Baihaqi dan Abu Nu’aim,
daripada Abu Hurairah r.a, Nabi s.a.w ditanya:

29 Lihat Syeikh Abdullah al Talidi Tahzib al Khasais al Nabawiyyah al Kubra
H: 27-28.

Amalan Berzanji Menurut Perspektif Islam
______________________________________ ______________________________________________________________________

50


“Bilakah diwajibkan kenabian bagi kamu?” Jawab Rasulullah s.a.w,
“Di antara masa dijadikan Adam a.s. dan ditiupkan roh ke dalam
jasadnya.”

Diriwayatkan oleh al Tirmizi dan al Hakim daripada Abu
Hurairah r.a. berkata: Para Sahabat bertanya kepada Rasululah:


“Bilakah diwajibkan kenabian bagi kamu?” Jawab Rasulullah s.a.w,
“Ketika Nabi Adam a.s. (di dalam proses ciptaan) di antara roh dan
jasad.”30

Dikeluarkan oleh al Bazzar, al Tabrani di dalam al Ausat,
Abu Nu’aim daripada jalan al Sya’bi, daripada Ibnu Abbas r.a.
berkata: Dikatakan, “Wahai Rasulullah! Bilakah kamu menjadi
Nabi?” Sabda Rasulullah s.a.w:


“Ketika Adam a.s. berada di antara roh dan jasad.”

30 Tuhfah al Ahwazi Bisyarh Jami’ al Tirmizi Jilid 10 H: 56. Imam Tirmizi
berkata hadith ini adalah hadith Hasan Sohih Gharib. Al Muhaddith Abdullah
al Talidi berkata: Hadith ini juga di riwayatkan oleh al Hakim di dalam al
Mustadrak Jilid 2, H: 609 dan lain-lain. Sanad hadith ini di sisi al Tirmizi
adalah sohih mengikut syarat Muslim. Lihat Syeikh Abdullah al Talidi Tahzib
al Khasais al Nabawiyyah al Kubra H: 27.

Amalan Berzanji Menurut Perspektif Islam
______________________________________ ______________________________________________________________________

51

Dikeluarkan oleh Ibnu Sa’ad, daripada Ibnu Abi al Jad‘a’
berkata: Aku berkata:


“Wahai Rasulullah! Bilakah kamu menjadi Nabi?” Sabda
Rasulullah s.a.w, “Ketika Adam berada di antara roh dan jasad.”

Dikeluarkan oleh al Tabrani dan Abu Nu’aim, daripada Abi
Maryam al Ghassani, bahawa seorang A’rabi bertanya Rasulullah
s.a.w:





“Apakah tanda terawal kenabianmu?” Sabda Baginda s.a.w, “Allah
S.W.T telah mengambil perjanjian daripadaku sebagaimana Allah
S.W.T telah mengambil perjanjian daripada Nabi-nabi yang lain,
doa ayahandaku Nabi Ibrahim a.s., berita gembira yang
disampaikan oleh Nabi Isa a.s. (mengenai kelahiranku) dan
bondaku telah melihat sesungguhnya telah keluar daripada antara
kedua kakinya suatu cahaya yang menerangi istana-istana di
Syam.”

Amalan Berzanji Menurut Perspektif Islam
______________________________________ ______________________________________________________________________

52

UNSUR PELAMPAUAN
DALAM MEMUJI NABI S.A.W

Pihak pembangkang juga mendakwa bahawa terdapat unsur-
unsur ghuluw (pelampauan) dalam memuji Rasulullah s.a.w yang
disebut di dalam kitab Maulid Barzanji. Dikatakan, pujian yang
dilakukan hingga ke tahap menyamakan kedudukan Baginda
s.a.w dengan kedudukan Allah S.W.T.

Hakikatnya, tiada unsur ghuluw yang disebut di dalam Maulid
Barzanji sekiranya kita benar-benar memahami makna prosa dan
nazam yang disebut di dalam kitab tersebut dan yang ada
hanyalah unsur ‘uluw (meninggikan kedudukan Nabi s.a.w).
Permasalan ini timbul, disebabkan banyak perkara. Antaranya,
pihak yang tidak berpuas hati menyalah ertikan maksud larangan
Nabi s.a.w dalam memujinya dan tidak memahami dengan sebaik-
baiknya maksud sebenar syair tersebut.

Rasulullah s.a.w bersabda:



Amalan Berzanji Menurut Perspektif Islam
______________________________________ ______________________________________________________________________

53

“Janganlah kamu melampau-lampau memujiku sebagaimana
kaum Nasrani melampau-lampau memuji Isa ibn Maryam.”

Sebahagian orang memahami sabda Nabi s.a.w di atas
dengan makna melarang daripada memuji Baginda s.a.w. Mereka
mengira perbuatan memuji Nabi s.a.w termasuk dalam perbuatan
yang melampau dan sikap berlebihan yang tercela dalam agama,
yang boleh mengakibatkan syirik. Mereka juga beranggapan,
bahawa sesiapa yang memuji Nabi Muhammad s.a.w,
mengangkat kedudukan Baginda s.a.w melebihi daripada manusia
yang lain, menyanjungnya dan menyifatkan Baginda s.a.w dengan
apa saja yang membezakannya daripada manusia yang lain,
bererti telah melakukan bid’ah dalam perkara agama dan
menyanggahi Sunnah Penghulu segala Rasul s.a.w.

Ini adalah pemahaman yang salah dan buruk serta
menunjukkan kecetekan pandangan orang yang menilainya.
Maksud sebenar hadis ialah Nabi Muhammad s.a.w melarang
memujinya secara keterlaluan sepertimana yang dilakukan oleh
kaum Nasrani terhadap Nabi Isa a.s. yang mengatakan bahawa
Nabi Isa itu adalah anak Allah S.W.T.

Adapun, orang yang memuji Nabi s.a.w dan
menyifatkannya dengan sifat-sifat yang tidak terkeluar daripada
hakikat kemanusiaan, di samping meyakini bahawa Baginda s.a.w
adalah hamba Allah S.W.T dan utusanNya, dan menjauhi
keyakinan dan kepercayaan kaum Nasrani, maka sesungguhnya
dia tidak disyaki lagi merupakan orang yang paling sempurna
tauhidnya.

Imam al Busairi r.a. berkata:

**

Amalan Berzanji Menurut Perspektif Islam
______________________________________ ______________________________________________________________________

54




**

**



“Tinggalkan cara orang Nasrani (Kristian) menyanjung Nabi
mereka (Nabi Isa a.s.). Ertinya: Jangan katakan Muhammad s.a.w
itu mempunyai sifat-sifat ketuhanan). Selepas itu, terserahlah
kepadamu untuk memuji Baginda s.a.w sesuka hati;

Kerana keagungan Rasulullah s.a.w itu tiada had baginya, lalu
lidah dapat mengungkapkan segala keistimewaannya dengan
bahasa yang indah;

Kemuncak pengetahuan mereka tentang dirinya mereka hanya
mampu mengatakan bahawa Baginda s.a.w itu seorang manusia
yang merupakan sebaik-baik makhluk Allah S.W.T
keseluruhannya.”

Bukankah Allah S.W.T juga telah memuji NabiNya, al
Mustofa s.a.w melalui firmanNya:



“Dan sesungguhnya engkau mempunyai akhlak yang sangat
mulia.”31

Bahkan, Allah S.W.T juga memerintahkan supaya umat
manusia sentiasa beradab dengan Baginda s.a.w; sama ada
ketika berbicara mahupun menjawab panggilannya. Allah S.W.T
berfirman:

31 Al Qalam: 4

Amalan Berzanji Menurut Perspektif Islam
______________________________________ ______________________________________________________________________

55


“Wahai orang-orang yang beriman! Janganlah kamu mengangkat
suaramu melebihi suara Nabi.”32

Allah S.W.T melarang kita berurusan dan bergaul dengan
Nabi s.a.w sebagaimana kita berurusan dan bergaul sesama
manusia yang lain, atau memanggil Baginda s.a.w sebagaimana
cara kita memanggil sesama kita. Allah S.W.T berfirman:

 
“Janganlah kamu jadikan seruan atau panggilan Rasulullah di
antara kamu seperti seruan atau panggilan sesama kamu.”33

Allah S.W.T mencela orang-orang yang menyamakan
Rasulullah s.a.w dengan makhluk yang lain dalam pergaulan dan
tatatertib. Allah S.W.T berfirman:

  

 

“Sesungguhnya orang-orang yang memanggilmu dari luar bilik-
bilik (tempat ahlimu, wahai Muhammad!), kebanyakan mereka
tidak mengerti (adab dan tatatertib).”34

32 Al Hujuraat: 2
33 Al Nur: 63
34 Al Hujuraat: 4

Amalan Berzanji Menurut Perspektif Islam
______________________________________ ______________________________________________________________________

56

Para sahabat yang mulia sering memuji Rasulullah s.a.w. Ini
adalah syair Hassan ibn Thabit r.a. memuji dan menyeru
Rasulullah s.a.w:







**

**

**







“Wahai tiang tempat bersandar orang yang bersandar! Tempat
berlindung orang yang berlindung kepadanya! Tempat meminta
tolong orang yang kesusahan, dan penyelamat orang yang
memohon penjagaan!

Wahai makhluk pilihan Allah bagi makhlukNya! Maka Allah S.W.T
menganugerahkan kepadanya akhlak yang suci bersih;

Engkau adalah Nabi dan sebaik-baik keturunan Adam. Wahai nabi
yang pemurah bagaikan limpahan lautan yang luas!

Mikail dan Jibril selalu menyertaimu. Kedua-duanya bersedia
untuk menolongmu, sebagai bantuan daripada Tuhan Yang Maha
Mulia lagi Maha Perkasa.”

Ini pula Rasulullah s.a.w memuji dirinya sendiri. Baginda
s.a.w bersabda:



Amalan Berzanji Menurut Perspektif Islam
______________________________________ ______________________________________________________________________

57

”Aku adalah sebaik-baik golongan kanan (yang beruntung
mendapat nikmat syurga).”


“Aku adalah sebaik-baik golongan yang lebih dahulu memasuki

syurga.”


“Aku adalah anak Adam yang paling bertaqwa dan mulia di sisi
Allah S.W.T, namun tidaklah aku bermegah-megah dengannya.”35

Pada kesempatan yang lain, Baginda s.a.w bersabda:


“Aku adalah manusia yang paling mulia di antara manusia yang
pertama dan terakhir dan tidaklah aku bermegah-megah
dengannya.”36

Di dalam hadis Abu Sa’id r.a. berkata: Sabda Rasulullah s.a.w:



35 Riwayat Imam Tabrani dan al Baihaqi di dalam al Dala’il.
36 Riwayat Imam al Tirmizi dan al Darimi.

Amalan Berzanji Menurut Perspektif Islam
______________________________________ ______________________________________________________________________

58




“Aku adalah penghulu anak Adam pada hari Kiamat; dan tidaklah
aku berbangga-bangga dengannya. Di tanganku terdapat Liwa’ al
Hamdi (bendera yang dipuji); aku juga tidak bermegah-megah
dengannya. Tidak ada seorang Nabi pun pada hari itu (Kiamat);
baik Adam mahupun yang lain, kecuali semuanya berada di
bawah naungan benderaku. Aku juga orang pertama yang
dibongkarkan dari bumi dan tidaklah aku berbangga dengannya.”37

Diriwayatkan daripada Anas ibn Malik r.a., beliau berkata:
Sabda Rasulullah s.a.w:





“Aku adalah orang yang pertama keluar apabila mereka
dibangkitkan. Aku adalah juru cakap mereka apabila mereka
berbondong-bondong datang menemui Allah S.W.T dan aku juga
pemberi khabar gembira bagi mereka apabila mereka berputus
asa. Pada hari (Kiamat) itu, Liwa’ al Hamdi (Bendera Yang Terpuji)

37 Riwayat Imam Tirmizi. Beliau berkata: Hadith ini adalah hasan sohih.

Amalan Berzanji Menurut Perspektif Islam
______________________________________ ______________________________________________________________________

59

berada di tanganku. Aku juga adalah semulia-mulia anak Adam di
sisi Tuhanku tetapi tidaklah aku bermegah-megah dengannya.”38

Dikatakan keterlaluan, apabila kita memuji Baginda s.a.w
seperti kaum Nasrani memuji Nabi Isa a.s. yang menganggap
Nabi Isa a.s. itu anak Tuhan dan menyamakan kedudukan
Baginda s.a.w dengan Allah S.W.T. Pelampauan ini tidak terdapat
di dalam Maulid Barzanji kecuali jika Anti Barzanji tidak dapat
memahaminya dengan makna yang betul.

ISU MENYERU NAMA NABI S.A.W

Para penolak kitab ini menyatakan bahawa kekarutan yang
berlaku ketika membaca kitab Maulid Barzanji ialah menganggap
Baginda s.a.w datang dalam majlis tersebut. Maka mereka
menyeru nama Baginda s.a.w sambil berdiri seperti yang terdapat
dalam Maulid Barzanji Nazam, “Ya Nabi! Ya Rasul! Ya Habibi!
Perkataan seperti ini banyak diungkapkan di dalam Maulid
Barzanji Nazam ketika berdiri yang ditulis oleh cicitnya.

Permasalahan ini telah dijawab oleh ulama’ dengan
panjang lebar dan saya sendiri telah menulis mengenainya.
Namun, di dalam ruangan yang terhad ini, saya hanya
mengetengahkan jawapannya yang saya petik dari kitab Mafahim
Yajibu an Tusohhah karangan guru kami al Muhaddith Prof. Dr.
Sayyid Muhammad ibn ‘Alawi al Maliki' mengenai tajuk Tawassul
Kaum Muslimin Dengan Nabi Muhammad s.a.w Dalam Perang
Yamamah:

“Ibnu Kathir menyebut bahawa syiar atau slogan orang-orang
Islam dalam peperangan Yamamah ialah: “Ya Muhammadaah
(Wahai Nabi Muhammad! Tolonglah).”

38 Riwayat al Tirmizi.

Amalan Berzanji Menurut Perspektif Islam
______________________________________ ______________________________________________________________________

60

Beliau berkata sebagaimana nasnya:

"Khalid ibn al Walid" membawa bendera hingga berjaya melintasi
kawasan musuh. Setelah itu, beliau melalui bukit, dan
memerhatikan bagaimana caranya beliau dapat sampai dekat
dengan Musailamah al Kazzab dan membunuhnya. Kemudian
beliau kembali semula kepada barisan tentera. Lalu beliau
berhenti di antara dua saf tentera dan berseru kepada tentera
musuh untuk berlawan seorang lawan seorang, dengan katanya,
“Aku adalah putera al Walid yang datang semula, aku adalah
putera ‘Aamir dan Zaid.” Kemudian dia melaungkan syiar kaum
Muslimin iaitu, “Ya Muhammadaah!”39

Seterusnya, beliau menyambung tajuk “Bertawassul
Dengan Nabi s.a.w Ketika Sakit dan Ditimpa Mala Petaka.

Daripada al Haitham ibn al Khannas berkata: Pada suatu
hari, ketika kami bersama Abdullah ibn Umar r.a., kakinya terasa
kejang. Lalu seorang lelaki berkata kepadanya, “Sebutlah nama
manusia yang paling kamu kasihi.” Maka dia menyebut, “Wahai
Muhammad!” Maka kekejangan kakinya pun sembuh.

Dalam satu riwayat daripada Mujahid r.a.: “Pada suatu
hari, kaki seorang lelaki menjadi kebas ketika sedang bersama
Ibnu Abbas r.a. Maka Ibnu Abbas r.a. berkata kepadanya,
“Sebutlah nama orang yang paling kamu kasihi.” Maka dia
berkata, “Muhammad.” Rasa kebas kakinya tiba-tiba hilang.40

Maka ini adalah tawassul dalam bentuk seruan.41

39 Ibnu Kathir, al Bidayah wa al Nihayah, 6/324.
40 Kisah ini disebut oleh Syeikh Ibnu Taimiyyah di dalam al Kalim al Toyyib di

dalam bahagian ke-47 H: 165.
41 Al Muhaddith Prof. Dr. Sayyid Muhammad ibn ‘Alawi al Maliki, Mafahim

Yajibu an Tusohhah H: 152.

Amalan Berzanji Menurut Perspektif Islam
______________________________________ ______________________________________________________________________

61

SERUAN BERBENTUK MAJAZ

Demikian juga nazam yang mengandungi seruan kepada Nabi
s.a.w seperti:

**
“Wahai penolong dan tempat pengaduanku ketika berada di dalam
kesusahan/ ditimpa bencana;

**
“Wahai Nabi yang menguruskan kebaikan-kebaikan! Wahai Nabi
yang meninggikan darjat-darjat! dan sebagainya.

Jawapan yang paling mudah, saya ketengahkan hadis
yang diriwayatkan oleh Ibnu Syazan, daripada hadis Abdullah ibn
Mas’ud r.a. berkata:

“Kami tidak pernah melihat Rasulullah s.a.w menangis dengan
tangisan yang lebih menyedihkan daripada tangisannya atas
(kewafatan) Hamzah ibn Abdul Muttalib r.a. . Baginda s.a.w
meletakkan jenazahnya ke arah Kiblat, lalu berdiri di hadapan
jenazahnya, dan Baginda s.a.w menangis sehingga tersedu-sedu,
lalu bersabda:

Amalan Berzanji Menurut Perspektif Islam
______________________________________ ______________________________________________________________________

62





“Wahai Hamzah! Wahai bapa saudara Rasulullah! Singa Allah
S.W.T dan singa RasulNya! Wahai Hamzah, si pembuat pelbagai
kebaikan! Wahai Hamzah, orang yang melepaskan kesusahan!
Wahai yang mempertahankan wajah Rasulullah!”42

Rasulullah s.a.w sendiri pernah mengucapkan perkataan
yang seumpama dengan perkataan di atas. Jika orang yang
mengucapkannya dikira sebagai syirik sebagaimana yang
dikatakan oleh Anti Barzanji, maka bagaimana pula dengan
ucapan Rasulullah s.a.w ini? Adakah golongan Anti Barzanji mahu
menggolongkan Penghulu segala Rasul dan sekalian manusia
dalam kumpulan yang dikategorikan oleh mereka sebagai sesat
dan pelaku syirik?

Begitu juga ungkapan dalam bait yang lain:


“Hapuskanlah daripadaku dosa-dosa dan ampunilah daripadaku
segala kejahatan.”

Maksud bait ini, bukannya Nabi s.a.w yang menghapuskan
dosa kerana perkara semudah ini pun diketahui oleh orang jahil.

42 Al Mawahib al Laduniyyah H: 212

Amalan Berzanji Menurut Perspektif Islam
______________________________________ ______________________________________________________________________

63

Permohonan seumpama ini diungkapkan bagi memohon supaya
Baginda s.a.w mengucapkan istighfar kepada Allah S.W.T bagi
orang yang memohon. Tidak mustahil ucapan ini didengari oleh
Nabi s.a.w kerana setiap amalan kita akan dihadapkan atau
dibentangkan di hadapan Nabi s.a.w, sebagaimana yang disebut
di dalam hadis yang diriwayatkan daripada Ibnu Mas’ud r.a.,
Rasulullah s.a.w bersabda:





“Kehidupanku adalah baik bagi kamu, kamu berbicara (bertanya
masalah dan hukum kepada Baginda s.a.w) dan dibicarakan bagi
kamu (dengan wahyu dan syari’ah daripada Allah S.W.T melalui
perantaraan Baginda s.a.w). Kewafatanku juga adalah baik bagi
kamu kerana dibentangkan amalan kamu ke atasku. Apa yang aku
lihat dari amalan itu baik, maka aku memuji Allah S.W.T dan apa
yang aku lihat dari amalan itu jahat, aku memohon keampunan
kepada Allah S.W.T untuk kamu.”43

Permasalahan ini juga dijawab dengan panjang lebar di
dalam kitab Mafahim Yajibu ‘an Tusohhah:

Berkata al Imam al Hafiz Syeikh ‘Imaduddin Ibnu Kathir:
Telah menyebut suatu jema’ah; di antara mereka ialah Syeikh Abu
Mansur al Sobbagh di dalam kitabnya al Syamil tentang hikayat
yang masyhur mengenai ‘Utbi. ‘Utbi menceritakan:

43 Al Haithami mengatakan bahawa hadith ini diriwayatkan oleh al Bazzar, dan
rijalnya adalah sohih.

Amalan Berzanji Menurut Perspektif Islam
______________________________________ ______________________________________________________________________

64

“Ketika aku sedang duduk di sisi Maqam Nabi s.a.w, datang
seorang Arab Dusun, lalu mengucapkan: “Salam sejahtera ke
atasmu, wahai Rasulullah s.a.w! Aku telah mendengar Allah
S.W.T berfirman:





“Seandainya mereka telah menganiaya diri mereka (membuat
dosa), lalu mereka datang kepadamu (Nabi Muhammad s.a.w) dan
memohon keampunan kepada Allah S.W.T dan Rasul juga
memohon keampunan bagi mereka, nescaya mereka akan
mendapati Allah S.W.T Yang Maha Pengampun lagi Maha
Mengasihani.”44


“Sesungguhnya aku telah datang kepadamu kerana
memohon keampunan dari segala dosaku, dan
mengharapkan syafa’atmu kepada Tuhanku.”

Setelah itu, dia mendendangkan beberapa bait syair:



44 Al Nisaa’ : 64.

Amalan Berzanji Menurut Perspektif Islam
______________________________________ ______________________________________________________________________

65



“Wahai penghuni kuburan yang tulang-belulangnya di tanah yang
suci ini, kerana kandungannya yang baik, tanah dan bukitnya juga
dipuji-puji.”

“Jiwaku bersedia berkorban terhadap orang yang mendiami
kuburan ini. Yang bersifat bersih diri, murah hati lagi dihormati.”

Kemudian orang Arab Dusun itu pun beredar. Peristiwa
tersebut terbawa-bawa ke dalam tidurku, lalu aku bermimpi
melihat Nabi s.a.w bersabda kepadaku, “Wahai ‘Utbi! Pergi
dapatkan lelaki itu dan sampaikan berita gembira kepadanya,
bahawa Allah S.W.T telah mengampunkan dosanya.”

Kisah ini telah diriwayatkan oleh Imam Nawawi r.a. di
dalam kitabnya yang dikenali dengan al Idhah45. Ia juga
diriwayatkan oleh al Hafiz ‘Imaduddin Ibnu Kathir r.a. di dalam
Tafsirnya yang begitu masyhur ketika mentafsirkan firman Allah
S.W.T di atas.

Kisah ini turut diriwayatkan oleh Syeikh Abu Muhammad
Ibnu Qudamah r.a. di dalam kitabnya al Mughni46. Ia juga
dinaqalkan oleh Syeikh Abu al Farj Ibnu Qudamah r.a. di dalam
kitabnya al Syarh al Kabir47. Selain itu, ia juga dinaqalkan oleh
Syeikh Mansur ibn Yunus al Buhuti r.a. di dalam kitabnya yang
dikenali dengan Kasyshaf al Qina’; salah sebuah kitab termasyur
dalam mazhab Hanbali48.

45 Al Idhah: H: 498
46 Al Mughni, Jld 3, H: 556.
47 Al Syarh al Kabir, Jld 3, H: 495.
48 Kasyshaf al Qina’, Jld 5, H: 30.

Amalan Berzanji Menurut Perspektif Islam
______________________________________ ______________________________________________________________________

66

Saya mengingatkan supaya golongan sebegini tidak terlalu
memudah-mudahkan urusan mensyirikkan orang lain. Apabila Anti
Barzanji mensyirikkan orang yang membaca Maulid Barzanji ini,
bermakna mereka juga mensyirikkan semua orang yang beramal
dengan cara ini, termasuk pengarang dan majoriti umat Islam
yang membaca Maulid Barzanji.

Persoalannya:

1) Pengarang Maulid Barzanji yang mulia ini merupakan
seorang Mufti Mazhab Syafi’i di Madinah. Adakah
penduduk dan ulama’ di Madinah ketika itu bersepakat
untuk melantik seorang musyrik sebagai mufti mereka?
Ternyata keilmuannya juga tinggi dan tidak boleh
dipertikaikan sewenang-wenangnya dan siapa pula kita
dan kedudukan ilmu kita jika dibandingkan dengan beliau?

2) Kitab Maulid Barzanji bukan sahaja digunapakai oleh
penduduk kampung tetapi oleh ramai ulama’ besar dunia
Islam. Apakah mereka juga tidak tahu tentang perkara-
perkara atau perkataan yang membawa kesyirikan
sehingga mereka menganjurkan meninggalkan bacaan
kitab ini?

3) Kitab Maulid Barzanji telah digunapakai semenjak sekian
lama, kenapa pula baru hari ini ada orang yang
menyatakan kitab ini menghancurkan tauhid dan penuh
karut marut? Apakah hanya sekarang ini, baru ada ulama’
yang jernih dan bersih tauhidnya? Apakah Anti Barzanji
sahaja yang memahami tauhid yang sebenar? Bagaimana
dengan jaguh-jaguh ulama’ yang menerima dan membaca
kitab Maulid Barzanji?

Sebagai seorang Muslim, walau pun sejahil-jahil Muslim,
apabila menyebut perkataan di atas atau yang seumpamanya, dia
tidak akan mengi’tiqadkan bahawa Rasulullah s.a.w yang

Amalan Berzanji Menurut Perspektif Islam
______________________________________ ______________________________________________________________________

67

menghapuskan dosa dan kesulitan. Banyak perkara di dalam
kehidupan kita bersandar kepada sebab dan tidak terus kepada
Musabbib al Asbab (Allah S.W.T). Misalnya dalam hal yang
mengenyangkan dan menyembuhkan penyakit. Kita biasanya
menyebut, “Makanan ini yang mengenyangkan dan ubat yang
menyembuhkan.”

Perkara seperti ini termasuk dalam majaz aqli atau kiasan
iaitu memindahkan maksud ucapan kepada makna yang lain.
Guru kami, Prof. Dr. Sayyid Muhammad Alawi dan Dr. Isa ibn
Abdillah Mani’ al Himyari telah membahaskan perkara ini dengan
panjang lebar di dalam kitab masing-masing. Bahkan,
penggunaan majaz adalah penting bagi memahami ayat-ayat al
Quran. Imam Ibnu Qutaibah menyatakan:


“Sekiranya majaz adalah dusta, maka kebanyakan kata-kata kita
adalah fasid.”

Imam al Zarkasyi r.a. menyatakan:


“Sekiranya majaz terjatuh dari al Quran, nescaya terjatuhlah
sebahagian daripada kebaikan.”

Prof. Dr. Sayyid Muhammad ibn ‘Alawi al Maliki menulis
di dalam kitabnya Mafahim Yajibu an Tusohhah:

“Tidak diragui lagi, bahawa majaz ‘aqli sering digunakan, baik
dalam al Quran mahupun hadis. Di antaranya, firman Allah S.W.T
":

Amalan Berzanji Menurut Perspektif Islam
______________________________________ ______________________________________________________________________

68



“Dan apabila dibacakan kepada mereka ayat-ayatNya, menjadikan
mereka bertambah iman, dan kepada Tuhan mereka jualah
mereka berserah”.49

Menyandarkan penambahan iman kepada ayat-ayat al
Quran merupakan majaz ‘aqli, kerana (pembacaan) ayat-ayat itu
hanyalah sebab bertambahnya keimanan, sedangkan yang
menambahkan keimanan mereka sebenarnya ialah Allah S.W.T.

Begitu juga firman Allah S.W.T:



“Hari yang huru-haranya menyebabkan kanak-kanak menjadi tua
beruban?”50

Sesungguhnya, “hari yang menjadikan anak-anak itu
beruban” hanyalah ungkapan majaz ‘aqli, kerana hari Kiamat
merupakan tempat kejadian anak-anak segera menjadi tua dan
beruban. Kita mengetahui dengan pasti, bahawa yang menjadikan
anak-anak itu beruban hanyalah Allah S.W.T ".

Manakala contoh yang lain, firman Allah S.W.T:

 

49 Al Anfaal: 2.
50 Al Muzammil: 17

Amalan Berzanji Menurut Perspektif Islam
______________________________________ ______________________________________________________________________

69

“Dan Yaghuth dan Ya’uuq serta Nasr. Dan sesungguhnya ketua-
ketua itu telah menyesatkan kebanyakan (dari umat manusia).”51

Kalimah (yang menyesatkan manusia adalah berhala-
berhala) itu adalah majaz ‘aqli, kerana berhala-berhala hanyalah
menjadi sebab bagi sesatnya manusia. Padahal yang memberikan
hidayah atau menyesatkan sebenarnya hanyalah Allah S.W.T

Dalam perenggan yang lain beliau menyambung:

Dalam hadis Nabi Muhammad s.a.w pun banyak ungkapan yang
mengandungi majaz ‘aqli, yang hanya dapat diketahui oleh orang
yang ahli dalam ilmu Balaghah. Bagi orang yang mengerti
ungkapan haqiqi dan majazi (kiasan), tentu tidak memerlukan
penjelasan yang panjang lebar berkenaan dengan masalah ini.

Ulama’ mengatakan, “Jika penyandaran ini keluarnya
daripada ahli tauhid, sudah cukup untuk memahami ucapan
tersebut sebagai penyandaran majazi”. Ini kerana, i’tiqad yang
sohih ialah i’tiqad bahawa pencipta hamba-hamba Allah S.W.T
dan perbuatan mereka ialah Allah S.W.T", tiada selainNya yang
mempunyai pengaruh dan kesan; baik yang masih hidup,
mahupun yang telah mati. I’tiqad ini adalah tauhid yang murni dan
selain itu adalah syirik.52

51 Nuh: 23-24
52 Terjemahannya terdapat di dalam kitab kami bertajuk Kefahaman Yang

Wajib Diperbetulkan H:202-204.

Amalan Berzanji Menurut Perspektif Islam
______________________________________ ______________________________________________________________________

70

TUDUHAN YANG MENGATAKAN
DI DALAM MAULID BARZANJI TERDAPAT DOKTRIN SYI’AH

Di antara perkara yang seringkali dibangkitkan oleh golongan yang
memerangi amalan Barzanji dan Maulid Nabi s.a.w ialah dakwaan
mereka bahawa di dalamnya terdapat doktrin dan unsur-unsur
Syi’ah. Mereka mendakwa dan melakukan tuduhan melulu ini
ketika masyarakat Islam berdiri mengucapkan:


“Selamat datang, wahai nenda al Hasan dan al Husain!”

Dakwaan dan tuduhan ini adalah sangat longgar dan
lemah, apatah lagi sekiranya ia ditimbang melalui neraca ilmiah.
Kenyataan ini tidak lain hanyalah lahir dari perasaan buruk sangka
dan rasa benci terhadap mereka yang memuliakan ahli keluarga
Nabi s.a.w dan majlis-majlis yang melambangkan syiar Islam.

Kita seharusnya memahami bahawa Ahli Sunnah wa al
Jama’ah adalah golongan yang paling adil dalam mempamerkan
rasa kecintaan mereka terhadap ahli keluarga Nabi s.a.w Mereka
memuji-muji, menyebut dan memuliakan ahli keluarga Baginda
s.a.w dan dalam masa yang sama mereka mengiktiraf kelebihan

Amalan Berzanji Menurut Perspektif Islam
______________________________________ ______________________________________________________________________

71

para sahabat r.a. tanpa mengkafirkan seorang pun daripada
mereka.

Pegangan ini sangat berbeza dengan kaum Khawarij dan
Syi’ah yang mengiktiraf salah satu dari dua kelompok dan
mengkafirkan kelompok yang lain.

Golongan Anti Barzanji ini haruslah bersikap adil dan teliti
kerana kesilapan mereka dalam mengeluarkan kenyataan secara
melulu akan memakan diri mereka sendiri serta memberikan
gambaran yang jelas kepada masyarakat tentang siapa diri
mereka yang sebenar. Adakah adil, dengan hanya menyebut
nama Sayyiduna Hasan r.a. dan Husain r.a. dengan niat
memuliakannya dikira sebagai penyebar doktrin Syiah? Apakah
salahnya kita menyebut-nyebut nama golongan yang dikasihi oleh
Allah S.W.T dan RasulNya hanya untuk meluahkan rasa kasih kita
terhadap mereka? Sedangkan, dalam masa yang sama kita turut
mengakui bahawa memuliakan Ahli Keluarga Nabi s.a.w adalah
satu perintah yang wajib dan qot’ei dari al Qur’an dan Sunnah
Nabi s.a.w Allah S.W.T berfirman:


“Katakanlah (wahai Muhammad): “Aku tidak meminta kepada
kamu sebarang upah tentang ajaran Islam yang aku sampaikan
itu, (yang aku minta) hanyalah kasih sayang terhadap ahli
keluargaku.”

Rasulullah s.a.w bersabda:



Amalan Berzanji Menurut Perspektif Islam
______________________________________ ______________________________________________________________________

72

“Aku mengingatkan kamu kerana Allah S.W.T (supaya mencintai
dan memuliakan) ahli keluargaku.”53

Daripada Abi Sa’id al Khudri r.a. berkata, Rasulullah s.a.w
juga bersabda:


“Sesiapa yang membenci kami Ahli Bait, maka dia adalah

munafiq.”54

Daripada Abu Bakar al Siddiq r.a.berkata:


“Peliharalah (jagalah) wasiat Muhammad s.a.w tentang ahli

keluarganya.”55

Bahkan, kita wajib bersikap adil terhadap mereka dengan
mengingati jasa-jasa mereka terhadap agama, pengorbanan
mereka yang telah disumbangkan kepada umat Islam, ketaatan
mereka kepada Rabbul ‘Alamin dan kesetiaan mereka kepada
Sayyid al Mursalin.

53 Dikeluarkan oleh Muslim, al Tirmizi , Ahmad dan al Nasa’i.
54 Dikeluarkan oleh Imam al Sakhawi dalam Istijlab jilid 2 H: 602 Hadith no.

336. Diriwayatkan juga oleh Imam Ahmad di dalam al Manaqib no. 1126.
55 Dikeluarkan oleh Bukhari di dalam sohihnya kitab Fadhail Sahabat

Rasulillah s.a.w. dan Muslim dalam Kitab Iman.
Hadith ini bermaksud, supaya orang Islam memuliakan Nabi s.a.w. dengan
menjaga hak dan kemuliaan ahli keluarganya.Berkata Ibnu ‘Allan bahawa
Imam Nawawi (penulis kitab Riyadh al Solihin) mengertikan makna
perkataan ‘peliharalah’ dan ‘jagalah’ dalam hadith di atas dengan maksud
peliharalah, hormatilah dan muliakanlah.

Amalan Berzanji Menurut Perspektif Islam
______________________________________ ______________________________________________________________________

73

Sikap yang kita ambil ini, harus bertitik tolak daripada niat
demi memperolehi keredhaan Allah S.W.T semata-mata. Tidak
ada alasan bagi kita untuk menuduh orang yang mencintai Ahli
Bait sebagai Syi’ah, baik mereka yang bersikap ekstrim seperti
kaum Rafidhah atau lain-lainnya.

Oleh kerana itu, tepat sekali jawapan yang diberikan oleh
Imam Syafi’i r.a. terhadap tuduhan tersebut dengan katanya:

**
“Kalaulah mencintai Ahli Bait dituduh sebagai kaum Rafidhi (iaitu
kaum Syi’ah Rafidhah), maka manusia dan jin akan menyaksikan
bahawa aku adalah Rafidhi.”

Bukan sekadar itu sahaja, beliau menekankan tuntutan ini
dengan memandangnya sebagai suatu kewajipan individu Muslim.
Dalam syairnya yang lain, beliau mengungkapkan:

**

**

“Wahai Ahli Bait Rasulillah! Cinta kepada kalian adalah kewajipan
yang diturunkan di dalam al Quran;

“Cukuplah bukti betapa tingginya nilai kalian, hingga gugurnya
solat bagi orang yang tidak mengucapkan salawat bagi kalian.”

Al Sobban berkata: Maksud “gugur solat” di atas ialah batal
solat mengikut pendapat yang marjuh di sisi Imam Syafi’i r.a..

Amalan Berzanji Menurut Perspektif Islam
______________________________________ ______________________________________________________________________

74

Manakala mengikut pendapat yang rajih di sisi Imam Syafi’i r.a.
ialah solat yang tidak disertai dengan salawat ke atas keluarga
Baginda s.a.w adalah sah tetapi kurang sempurna.

Manakala maksud ‘Di dalam al Quran Allah S.W.T telah
menetapkan bahawa kecintaan terhadap Ahli Bait adalah wajib’,
berdasarkan firman Allah S.W.T dalam surah al Syuura ayat 23 di
atas.

Al Rabi’ berkata: Ketika kami pergi mengerjakan haji
bersama Imam Syafi’i r.a., kami melihat beliau tidak akan mendaki
suatu tempat yang tinggi atau turun ke kawasan lembah,
melainkan beliau akan menangis dan bernasyid dengan syair di
bawah, menunjukkan kecintaannya yang amat mendalam
terhadap keluarga Nabi s.a.w:

**

**

“Ahli Bait Rasulullah s.a.w adalah perisaiku, dan mereka adalah
wasilahku kepada Allah S.W.T. Aku berharap kelak (dengan
keberkatan mereka) agar dapat diserahkan sahifahku (catatan
amalan) dengan tangan kananku.”56

Memang benar Imam Syafi’i r.a.amat mengasihi Imam Ali
k.w. dan kaum ‘Alawiyyin, tetapi beliau menyembunyikan
kecintaannya itu. Di negeri Yaman, terdapat banyak kaum
‘Alawiyyin. Ketika berada di sana, Imam Syafi’i r.a. sering
menghadiri majlis-majlis ilmu yang mereka adakan, tetapi beliau

56 Diwan al Syafi’i tahqiq Dr. Muhammad Abdul Mun’im H: 106. dan al Bayan
fi Mazhab al Imam al Syafi’i Jilid 1 H:92.

Amalan Berzanji Menurut Perspektif Islam
______________________________________ ______________________________________________________________________

75

hanya mendengar dan bukannya berbicara. Apabila ada orang
bertanya mengenai sikapnya itu, beliau menjawab, “Aku tidak
mahu berbicara dalam majlis yang dihadiri oleh mereka, kerana
mereka lebih berhak berbicara daripada aku. Mereka juga lebih
berhak terhadap hak kepimpinan dan keutamaan.”

Akibat daripada ucapannya itu, maka orang ramai
mengetahui bahawa beliau amat mencintai Imam Ali k.w. dan
kaum ‘Alawiyyin. Maka ada yang berkata kepadanya, “Kamu
adalah kaum Syi’ah dan menjadi pengikut Ali ibn Abu Thalib r.a.
Kamu juga pengikut dan pendukung anak cucunya setelah dia
wafat.” Lalu Imam Syafi’i r.a. menjawab, “Wahai saudara!
Bukankah Rasulullah s.a.w pernah bersabda:


“Tidak beriman seseorang kamu, sehinggalah aku lebih dikasihi
daripada bapanya, anaknya dan sekalian manusia.”

Baginda s.a.w juga bersabda:


“Sesungguhnya para waliku (penolongku) yang berasal dari
keturunanku adalah orang-orang yang bertaqwa.”

Sekiranya aku berhak mencintai kaum kerabatku dan
sanak saudaraku andainya mereka itu orang-orang yang
bertaqwa, apatah lagi keluarga Nabis.a.w Apakah bukan daripada
agama, aku mencintai keluarga Rasulullah s.a.w sekiranya
mereka adalah orang-orang yang bertaqwa?

Amalan Berzanji Menurut Perspektif Islam
______________________________________ ______________________________________________________________________

76

BERDIRI KETIKA MEMBACA MAULID NABI S.A.W

Amalan berdiri ketika membaca Maulid seperti yang biasa
diadakan di rumah-rumah, masjid dan surau, seakan-akan telah
menjadi suatu kebiasaan dalam masyarakat Malaysia.

Ulama’ sendiri memandang baik amalan berdiri sebagai
melahirkan kegembiraan atas kelahiran seorang Nabi s.a.w
pembawa cahaya dan rahmat ke seluruh alam.

Hakikatnya, yang menjadi pegangan Jumhur Ahli Sunnah
sama ada Salaf mahu pun Khalaf, ialah apa yang digariskan oleh
Dr. Sayyid Muhammad ibn ‘Alawi al Maliki r.a. di dalam risalahnya
yang tidak asing bagi penuntut kebenaran, “Haul al Ihtifal bi Zikra
al Maulid al Nabawi al Syarif” pada halaman 41, dengan
katanya:

“Adapun berdiri di dalam Maulid Nabi s.a.w ketika menyebut
tentang kelahiran Baginda s.a.w dan keluarnya Baginda s.a.w ke
dunia, apa yang saya ketahui, sebahagian manusia menyangka
dengan sangkaan batil yang tiada asalnya di sisi ahli ilmu, bahkan
di sisi sejahil-jahil manusia yang menghadiri maulid serta berdiri
bersama orang-orang yang berdiri. Sangkaan buruk mereka ialah
manusia yang berdiri itu beri’tiqad bahawa Nabi s.a.w masuk ke

Amalan Berzanji Menurut Perspektif Islam
______________________________________ ______________________________________________________________________

77

dalam majlis pada waktu itu dengan jasadnya. Lebih buruk lagi,
sebahagian mereka menganggap bukhur (gaharu) atau wangian
yang terdapat dalam majlis tersebut disediakan untuk Rasulullah
s.a.w. Bahkan, air yang diletakkan di tengah-tengah majlis,
dianggap disediakan untuk diminum oleh Rasulullah s.a.w.

Tetapi, sangkaan-sangkaan buruk ini tidak pernah terlintas
di fikiran orang-orang Islam yang berakal. Kami berlepas diri dari
segala sangkaan tersebut kerana anggapan sedemikian
mengandungi unsur-unsur penghinaan terhadap kedudukan
Rasulullah s.a.w dan menghukum ke atas jasad Baginda s.a.w
dengan sesuatu yang tidak dii’tiqadkan melainkan oleh
penyeleweng yang tertipu. Perihal alam barzakh tidak diketahui
melainkan Allah S.W.T.

Nabi s.a.w adalah terlalu tinggi daripada apa yang
diperkatakan, lebih sempurna dan lebih besar daripada dikatakan
bahawa Baginda s.a.w keluar dari kuburnya dan menghadiri
dengan jasadnya dalam majlis sekian… pada waktu sekian.

Saya tegaskan, bahawa ini adalah pembohongan yang
diada-adakan semata-mata dan mengandungi unsur-unsur
penghinaan dan memburuk-burukkan Baginda s.a.w yang
bersumberkan dari golongan yang anti dan hasad, atau pun orang
jahil yang keras kepala.

Memang benar, kami beri’tiqad bahawa Nabi s.a.w hidup di
alam barzakhnya secara sempurna dan layak dengan maqamnya.
Dari keadaan kehidupannya yang sempurna dan berkedudukan
yang tinggi itu, maka ruhnya sentiasa berlegar-legar di malakut
Allah S.W.T dan membolehkan dia hadir dalam majlis-majlis
kebaikan, cahaya dan ilmu. Demikian juga, ruh-ruh orang Mukmin
yang suci dari kalangan pengikut Baginda s.a.w.

Imam Malik r.a. pernah berkata:

Amalan Berzanji Menurut Perspektif Islam
______________________________________ ______________________________________________________________________

78


“Telah sampai kepada saya bahawa ruh (yang dikurniakan nikmat)
itu dilepaskan (bebas) dan boleh pergi ke mana sahaja yang ia
kehendaki.”

Salman al Farisi r.a. mengatakan, bahawa dia pernah
mendengar Rasulullah s.a.w, bersabda:


“Roh-roh orang Mukmin berada di alam barzakh yang (tidak
jauh) dari bumi, dia terlepas dan dapat pergi ke mana sahaja
yang dia kehendaki.”57

Apabila kamu telah ketahui perkara ini, maka ketahuilah
bahawa berdiri dalam majlis maulid Nabi s.a.w bukannya perkara
wajib atau pun sunat. I’tiqad sedemikian adalah tidak sah selama-
lamanya. Ia hanyalah pergerakan yang menggambarkan
kegembiraan dan keriangan mereka. Apabila disebut bahawa
Rasulullah s.a.w dilahirkan ke dunia ini, pendengar akan
menggambarkan pada waktu itu bahawa seluruh alam bergegar
dan bergetar kegembiraan dengan nikmat ini. Maka berdiri adalah
sebagai menzahirkan kegembiraan dan keriangan tersebut. Ini
adalah permasalahan biasa sahaja bukannya permasalahan
agama, ibadat, syariat atau pun sunnah. Ia tidak lain hanyalah
suatu adat yang berlangsung dalam kehidupan manusia.”

Berdiri dalam peringatan maulid juga bukannya perkara
yang diwajibkan dan bukanlah perkara bid’ah yang tidak ada
asalnya. Tetapi ia merupakan bid’ah hasanah untuk membesarkan

57 Demikian disebutkan di dalam kitab al Roh karangan Ibnu al Qayyim H:144.

Amalan Berzanji Menurut Perspektif Islam
______________________________________ ______________________________________________________________________

79

Rasulullah s.a.w dan sebagai mencerminkan kegembiraan seluruh
alam bagi menyambut nikmat terbesar yang dikurniakan oleh Allah
S.W.T. Oleh kerana itu, ia dikatakan sunat berdasarkan kaedah
pembahagian bid’ah kepada lima.

Hal ini turut diperjelaskan oleh Syeikh Ja’far al Barzanji r.a.
sendiri, sebagaimana yang disebut di dalam kitab Maulidnya:




“Di kalangan ulama’ yang mempunyai riwayat dan penelitian,
memandang baik terhadap perbuatan berdiri pada saat-saat
kisah kelahiran Baginda s.a.w disebutkan. Maka beruntung
dan berbahagialah bagi mereka yang melakukannya dengan
tujuan untuk membesarkan Nabi s.a.w.”

Jelas, Syeikh al Barzanji r.a. menyatakan bahawa ahli ilmu
telah mensunnahkan perbuatan berdiri ini. Ia tiada kaitannya
dengan dosa atau melanggar ketentuan syariat. Namun, sikap
tidak mahu berdiri mungkin menimbulkan pentafsiran bahawa
sikap seperti ini adalah tidak sopan sepertimana dalam suatu adat
istiadat seseorang tidak mahu berdiri ketika kedatangan orang-
orang besar. Maka sikap tersebut dipandang sebagai tidak sopan
di mata masyarakat.

Berdiri ketika membaca peringatan maulid menjadi suatu
kebiasaan dalam masyarakat Islam di pelbagai pelusuk negara,
negeri dan daerah. Begitu juga para ulama’ di serata Timur dan
Barat memandang baik terhadap perbuatan ini kerana tujuannya
tidak lain dan tidak bukan untuk memuliakan dan membesarkan
Baginda s.a.w. Apa yang dipandang baik oleh kaum Muslimin,

Amalan Berzanji Menurut Perspektif Islam
______________________________________ ______________________________________________________________________

80

maka ia adalah baik di sisi Allah S.W.T, dan apa yang dipandang
buruk oleh umat Islam, maka ia adalah buruk di sisi Allah S.W.T.

Berdiri untuk menghormati orang-orang yang mulia,
sememangnya disyariatkan oleh agama Islam berdasarkan dalil
Sunnah yang banyak. Imam Nawawi r.a. sendiri telah menulis bab
ini secara khusus di dalam kitabnya dan disokong pula oleh Ibnu
Hajar  yang menolak sanggahan Ibnu al Haj r.a. terhadap Imam
Nawawi r.a.

Ketika berkhutbah, Rasulullah s.a.w sendiri mengucapkan
di hadapan orang-orang Ansar:


“Hendaklah kamu berdiri kepada ketua kamu.”

Di dalam hadis di atas, Rasulullah s.a.w menyuruh mereka
berdiri untuk memuliakan Sayyiduna Sa’ad r.a. dan bukannya
kerana Sayyiduna Sa’ad r.a. sakit. Sekiranya sedemikian, maka
tentulah Baginda s.a.w akan berkata, “Bangunlah kepada pesakit
kamu” dan bukannya “Bangunlah kepada ketua kamu.”

Rasulullah s.a.w sendiri memberikan tauladan kepada
umatnya supaya berdiri menyambut tetamu yang datang ke rumah
sebagaimana yang biasa dilakukan kepada anakandanya Fatimah
al Zahra’. Ini menunjukkan bahawa berdiri kerana menghormati
dan memuliakan seseorang adalah disyariatkan di dalam Islam.
Apatah lagi, terhadap Rasulullah s.a.w yang lebih berhak
dihormati dan dimuliakan.

Telah disepakati oleh ulama’, bahawa pernah sekali ketika
berakhirnya majlis pengajian Syeikhal Islam Taqiyyuddin al Subki
r.a., ada seseorang membacakan qasidah yang dikarang oleh

Amalan Berzanji Menurut Perspektif Islam
______________________________________ ______________________________________________________________________

81

Imam Abu Zakaria Yahya al Sorsori al Hanbli r.a.. Apabila bacaan
qasidah sampai kepada perkataan:

**
“Dan bangun orang-orang yang mulia ketika mendengar maulid,
dalam keadaan berdiri bersaf-saf atau berdiri di atas dua lutut
mereka.”58

Maka Imam al Subki r.a. bingkas bangun kerana
melakukan sebagaimana yang disebut di dalam qasidah al Sorsori
tersebut. Pada ketika itu, semua orang yang berada di dalam
majlis tersebut turut berdiri. Dari perbuatan mereka tersebut,
terpancar kebesaran Rasulullah s.a.w di hati-hati mereka.59

Cukuplah bagi kita mengikut apa yang dilakukan oleh
Imam Subki r.a. di atas, kerana dimaklumi bahawa beliau
merupakan ulama’ besar mazhab Syafi’i. Dalam peristiwa ini,
terdapat ulama’ lain dari kalangan ahli feqah dan hadis. Mereka
tidak membangkang perbuatan Imam Subki r.a. ini, malah mereka
juga mengikut serta berdiri memuliakan Rasulullah s.a.w.

Mufti Mazhab Syafi’i di Makkah al Mukarramah dan
Tenaga pengajar di Masjid al Haram Sayyid Ahmad Zaini Dahlan
r.a. berkata:

58 Sambungan syairnya adalah seperti berikut:


“Adapun Allah membesarkan namanya dengan menulis namanya di
atas ‘Arasy. Wahai makhluk (RasulullahS) yang mempunyai kedudukan
dan pangkat yang melebihi pangkat-pangkat makhluk yang lain!”

59 Disebut oleh anaknya al Taj al Subki di dalam kitab Biografinya. Sila lihat
kitab al Kaukabal Anwar ‘ala ‘Iqd al Jauhar karangan Syeikh Ja’far al
Barzanji H: 170-171.

Amalan Berzanji Menurut Perspektif Islam
______________________________________ ______________________________________________________________________

82






“Telah menjadi kebiasaan bagi orang apabila mendengar tentang
berita kelahiran Rasulullah s.a.w, akan bangun berdiri kerana
memuliakan dan membesarkan kedudukan Rasulullah s.a.w.
Berdiri ketika itu adalah suatu perkara yang baik kerana dasarnya
adalah untuk membesarkan Nabi s.a.w Sesungguhnya telah
melakukan yang demikian itu, sebahagian besar daripada ulama’
ikutan umat.”

Abdul Muttalib r.a., ketika mendengar berita tentang
kelahiran Rasulullah s.a.w, beliau bingkas bangun bersama orang
yang ada bersamanya pada ketika itu. Kemudian beliau bersegera
mendapatkan Aminah bonda Rasulullah s.a.w.

Amalan Berzanji Menurut Perspektif Islam
______________________________________ ______________________________________________________________________

83

PENUTUP

Kesimpulannya, Kitab Maulid Barzanji tidak mengandungi
kekeliruan dan permasalahan yang boleh membawa kepada
keruntuhan aqidah umat Islam. Malah, tidak dapat dinafikan, kitab
Barzanji telah menyumbang ke arah menyemai dan menyubur
kecintaan umat Islam terhadap Rasul Junjungan s.a.w semenjak
ratusan tahun tanpa membangkitkan sebarang masalah yang
kritikal.

Permasalahan hanya timbul, apabila hati yang rosak
membacanya, lalu membawa kepada kefahaman yang salah dan
menyeleweng sehingga memfitnah Syeikh Ja’far al Barzanji r.a..

Tindakan yang perlu diambil, bukannya sembarangan
melemparkan tuduhan tetapi tindakan yang sewajarnya diambil
oleh orang yang berakal dan mempunyai hati yang sejahtera ialah
menegur kesilapan dengan jalan yang terbaik dan mendekatkan
umat Islam kepada isi kandungan kitab Maulid Barzanji yang
cukup indah, dengan cara-cara berikut:

1) Menterjemahkan makna kitab Maulid Barzanji dengan
lebih jelas dan boleh mendekatkan kepada pembaca

2) Mengadakan kelas Maulid Barzanji yang bukan sahaja
untuk belajar lagu Barzanji tetapi belajar tentang isi
kandungan kitab tersebut

Amalan Berzanji Menurut Perspektif Islam
______________________________________ ______________________________________________________________________

84

3) Mengenali penyusun kitab Maulid Barzanji yang hebat
dan bukan calang-calang orang untuk lebih menghayati
mesej yang ingin disampaikan

4) Mempelbagaikan bacaan kitab maulid dalam majlis Maulid
Nabi s.a.w

5) Terangkan tentang unsur pengajaran yang harus diambil
dan diikuti daripada kitab Maulid Barzanji dan kitab-kitab
maulid yang lain.

Tidak ada sebab untuk Anti Barzanji berusaha
membubarkan kitab ini dari dibaca dalam majlis Maulid Nabi S
kerana selama ini kitab inilah yang menduduki tangga teratas bagi
mengingatkan umat Islam kepada Nabi s.a.w mereka yang
merupakan sebaik-baik ikutan dan sepatutnya menjadi sebut-
sebutan.

Justeru, seharusnya ilmuwan Islam dan insan-insan yang
mengaku mencintai Nabi s.a.w berusaha untuk memahamkan
umat Islam terhadap makna yang terkandung di dalam kitab ini
dan membetulkan sebarang kesilapan dan bukannya
mencampakkannya jauh-jauh seperti musuh-musuh Islam
membakar al Quran. 60





60 Kertas kerja ini disedia dan dibentangkan oleh Ustaz Muhammad Fuad bin
Kamaludin al Maliki dalam program Halaqah Ilmiyyah: Memperkasakan
Kefahaman Akidah Ahli Sunnah wal Jamaah, anjuran Jabatan Mufti Johor
pada 27 – 29 April 2008 bertempat di Tanjung Piai Resort, Pontian, Johor.